pythainlp/thai-wiki-dataset-v4 huggingface dataset:
เตียวเจ๊ก

เตียวเจ๊ก มีชื่อในภาษาจีนกลางว่า จาง เจี๋ย  เป็นตัวละครในนวนิยายอิงประวัติศาสตร์จีนในศตวรรษที่ 14 เรื่อง"สามก๊ก" ("ซานกั๋วเหยี่ยนอี้") เป็นขุนนางของรัฐวุยก๊กในยุคสามก๊ก
เตียวเจ๊กเป็นตัวละครสมมติในนวนิยาย"สามก๊ก" ไม่ปรากฏชื่อในบันทึกทางประวัติศาสตร์อย่างเป็นทางการ
ในนิยาย"สามก๊ก".
เตียวเจ๊กปรากฏเป็นตัวละครในนวนิยาย"สามก๊ก"ตอนที่ 119 ตามความในนวนิยาย"สามก๊ก" เตียวเจ๊กเป็นขุนนางของรัฐวุยก๊ก มีตำแหน่งเป็นเจ้าพนักงานสำนักประตูเหลือง (黃門侍郎 "หฺวางเหมินชื่อหลาง")
เมื่อสุมาเอี๋ยนบังคับโจฮวนจักรพรรดิลำดับสุดท้ายของวุยก๊กให้สละราชบัลลังก์เมื่อ ค.ศ. 266 เตียวเจ๊กคัดค้านการบังคับโจฮวนให้สละราชบัลลังก์ แล้วด่าสุมาเอี๋ยนว่า "คิดจะทำเช่นนี้ก็คือโจรกบฏชิงแผ่นดิน" สุมาเอี๋ยนโกรธมากจึงสั่งทหารให้นำตัวเตียวเจ๊กไปตีด้วยกระบองจนเสียชีวิต
แนชัว (รัฐนิวแฮมป์เชอร์)

แนชัว  เป็นนครทางตอนใต้ของรัฐนิวแฮมป์เชอร์ สหรัฐอเมริกา จากการสำรวจสำมะโนประชากรในปี 2020 เมืองมีประชากร 91,322 คน เป็นเมืองที่มีประชากรมากเป็นอันดับสองทางตอนเหนือนิวอิงแลนด์ รองจากเมืองแมนเชสเตอร์ที่อยู่ใกล้เคียง เป็นหนึ่งในสองที่ตั้งเทศมณฑลของเทศมณฑลที่มีประชากรมากที่สุดของรัฐนิวแฮมป์เชอร์
แมนเชสเตอร์ (รัฐนิวแฮมป์เชอร์)

แมนเชสเตอร์  เป็นเมืองที่มีประชากรมากที่สุดในรัฐนิวแฮมป์เชอร์ของสหรัฐอเมริกา จากการสำรวจสำมะโนประชากรเมื่อปี 2020 เมืองมีประชากร 115,644 คน แมนเชสเตอร์เป็นเมืองที่มีประชากรมากเป็นอันดับที่ 10 ของนิวอิงแลนด์ และเป็นเมืองในเขตมหานครบอสตัน
วอลเลย์บอลหญิงคาซัคสถานซูเปอร์คัพ

คาซัคสถานซูเปอร์คัพ ("Qazaqstan Sýperkýbogy") เป็นการแข่งขันวอลเลย์บอลหญิงประจำปีของประเทศคาซัคสถาน โดยเป็นการพบกันระหว่างทีมชนะเลิศคาซัคสถานเนชันแนลลีกกับทีมชนะเลิศคาซัคสถานคัพ ในกรณีที่ทีมชนะเลิศทั้งสองรายการเป็นทีมเดียวกัน ทีมรองชนะเลิศคาซัคสถานเนชันแนลลีกจะได้สิทธิ์เข้าร่วมแข่งขันแทน การแข่งขันจัดขึ้นครั้งแรกใน ค.ศ. 2015
เทศกาลดนตรี

เทศกาลดนตรี  เป็นเทศกาลที่มีการแสดงร้องเพลงและเล่นเครื่องดนตรี ซึ่งมักจะนำเสนอด้วยธีมต่าง ๆ เช่น แนวเพลง (เช่น ร็อก บลูส์ โฟล์ก แจ๊ส ดนตรีคลาสสิก) สัญชาติ สถานที่ของนักดนตรี หรือวันหยุด เทศกาลดนตรีโดยทั่วไปจัดโดยบุคคลหรือองค์กรที่เกี่ยวข้องกับการผลิตดนตรี โดยทั่วไปจะเป็นวงการดนตรี อุตสาหกรรมดนตรี หรือสถาบันการศึกษาด้านดนตรี
เทศกาลดนตรีมักจัดขึ้นกลางแจ้ง โดยมีเต็นท์หรือเวทีชั่วคราวที่มีหลังคาสำหรับผู้แสดง เทศกาลดนตรีมักจัดให้มีร้านรวงหรือกิจกรรมน่าสนใจ เช่น ร้านขายอาหารและสินค้า การเต้นรำ งานฝีมือ ศิลปะแสดงสด และกิจกรรมทางสังคมหรือวัฒนธรรม เทศกาลต่าง ๆ มากมายจัดขึ้นเป็นประจำทุกปีหรือจัดขึ้นซ้ำในช่วงอื่น ในขณะที่บางเทศกาลจัดเพียงครั้งเดียวเท่านั้น บางเทศกาลจัดขึ้นในรูปแบบคอนเสิร์ตเพื่อแสวงหากำไร และบางเทศกาลจัดขึ้นเพื่อการกุศล โดยเฉพาะ ในงานเทศกาลดนตรีที่เกี่ยวข้องกับการกุศล อาจมีข้อมูลเกี่ยวกับประเด็นทางสังคมและการเมือง
พายุแนนซี

แนนซี (อักษรโรมัน: Nancy) เป็นชื่อพายุหมุนเขตร้อนในรายชื่อชุดที่ 2 ลำดับที่ 14 ของมหาสมุทรแปซิฟิกตะวันตกฝั่งเหนือ
พายุแนนซีนั้นอาจหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
ศิลปะแสดงสด

ศิลปะแสดงสด  เป็นผลงานศิลปะหรือนิทรรศการศิลปะที่สร้างสรรค์ขึ้นจากการกระทำของศิลปินหรือผู้เข้าร่วมคนอื่น ๆ อาจพบการแสดงสด ๆ หรือผ่านสื่อบันทึก สามารถเกิดขึ้นได้เองตามธรรมชาติหรือถูกกำหนดขึ้นล่วงหน้า และโดยทั่วไปจะนำเสนอต่อสาธารณชนในบริบทวิจิตรศิลป์ ที่มีการบูรณาการศาสตร์แขนงต่าง ๆ เข้าด้วยกัน หรือเรียกอีกอย่างว่า การแสดงทางศิลปะ (artistic action) ซึ่งได้รับการพัฒนามาตลอดหลายปีที่ผ่านมาจนกลายเป็นประเภทหนึ่งของศิลปะ ที่นำเสนองานศิลปะแบบสด ๆ งานลักษณะนี้มีบทบาทสำคัญและพื้นฐานในกลุ่มล้ำยุคของศตวรรษที่ 20
โรเจอร์ วอเทอส์

จอร์จ โรเจอร์ วอเทอส์  เกิดเมื่อวันที่ 6 กันยายน ค.ศ. 1943 เป็นนักดนตรีและนักร้อง นักแต่งเพลงชาวอังกฤษ ในปี 1965 เขาได้ร่วมก่อตั้งวงดนตรีร็อกชื่อ พิงก์ฟลอยด์ ในฐานะมือเบส หลังจากที่นักแต่งเพลง ซิด บาร์เร็ตต์ ออกจากวงไปในปี1968 วอเทอส์ก็ได้กลายมาเป็นผู้เขียนเนื้อเพลง นักร้องนำร่วม และผู้นำแนวความคิดของวงพิงก์ฟลอยด์ จนกระทั่งเขาออกจากวงในปี 1985
พิงก์ฟลอยด์ประสบความสำเร็จในระดับนานาชาติกับอัลบั้ม "The Dark Side of the Moon" (1973), "Wish You Were Here" (1975), "Animals" (1977), "The Wall" (1979) และ "The Final Cut" (1983) ในช่วงต้นคริสต์ทศวรรษ 1980 ถือเป็นวงที่ประสบความสำเร็จทั้งทางด้านคำวิจารณ์และยอดขาย ส่วนผลงานเดี่ยวของวอเทอส์ เช่น "The Pros and Cons of Hitch Hiking" (1984), "Radio K.A.O.S." (1987)"," "Amused to Death" (1992) และ "Is This the Life We Really Want?" (2017)
แอนโดรจีนี

แอนโดรจีนี  คือการมีคุณลักษณะทั้งชายและหญิง อาจแสดงออกได้ในแง่ของเพศทางชีววิทยาหรือการแสดงออกทางสถานะทางเพศ
คำว่า "androgyny" ที่หมายถึงลักษณะทางชีววิทยา มักจะหมายถึงภาวะที่บุคคลนั้นมีสองเพศ คนเหล่านี้เรียกว่าผู้ที่มีภาวะเพศกำกวม หรือผู้ที่เกิดมาพร้อมความแปรผันทางพันธุกรรมที่ทำให้การกำหนดเพศตั้งแต่แรกเกิดเป็นเรื่องซับซ้อน เนื่องจากลักษณะทางกายภาพของพวกเขาไม่เข้ากับเพศชายหรือเพศหญิงโดยสมบูรณ์
เฮสโรน

เฮสโรน  เป็นชื่อที่ปรากฏหลายครั้งในคัมภีร์ฮีบรู
อาจหมายถึง:
เฮสโรนยังเป็นผู้ที่โมเสสแต่งตั้งตามรับสั่งของพระเจ้าให้เป็นเจ้าชายเหนือเผ่ายูดาห์ เฮสโรนเป็นบุตรชายของเปเรศ ผู้เป็นบุตรชายของยูดาห์ เและเป็นหนึ่งในงศ์วานของยาโคบ 70 คนที่อพยพไปย้ายถิ่นฐานอียิปต์พร้อมกับยาโคบ (ปฐมกาล 46:12) ครอบครัวของเฮสโรนมีรายละเอียดเพิ่มเติมใน 1 พงศาวดาร 2 ซึ่งบันทึกว่าเฮสโรนมีบุตรชาย 5 คนที่เกิดกับผู้หญิงมากกว่าหนึ่งคน บุตรชายที่เกิดจากมารดาที่ไม่ระบุชื่อ ได้แก่ เยราเมเอล, ราม และคาเลบหรือเคลุบัย (2:9) บุตรชายที่เกิดจากอาบียาห์บุตรสาวของมาคีร์ซึ่งเฮสโรนแต่งงานด้วยขณะมีอายุ 60 ปี ได้แก่ เสกุบ (2:21) และอัชฮูร์ อัชฮูร์เป็นบุตรที่เกิดหลังเฮสโรนเสียชีวิต (2:24)
แอลเลนทาวน์ (รัฐเพนซิลเวเนีย)

แอลเลนทาวน์ (เพนซิลเวเนีย-ดัตช์ : "Allenschteddel", "Allenschtadt" หรือ "Ellsdaun") เป็นนครในทางตะวันออกของรัฐเพนซิลเวเนีย สหรัฐอเมริกา เป็นที่ตั้งเทศมณฑล ของเทศมณฑลลีไฮ เป็นเมืองที่มีประชากรมากเป็นอันดับ 3 ของรัฐเพนซิลเวเนีย โดยมีประชากร 125,845 คน จากการสำรวจสำมะโนประชากรปี 2020 นอกจากนี้ยังเป็นเมืองที่มีประชากรมากที่สุดในเขตมหานครลีไฮแวลเลย์ ซึ่งมีประชากร 861,899 คน และเป็นเขตมหานครที่มีประชากรมากเป็นอันดับที่ 68 ของประเทศ ณ ปี 2020
การเรียกระดมสรรพกำลัง

การเรียกระดมสรรพกำลัง  บ้างเรียก การเรียกระดมพล คือกระบวนการที่รัฐบาลมีคำสั่งบังคับให้นำทรัพยากรทั้งหมดที่มีอยู่ ไม่ว่าจะเป็นทรัพยากรมนุษย์และทรัพยากรด้านเศรษฐกิจ ทั้งของภาครัฐและภาคเอกชน มาใช้เพื่อเป้าหมายเฉพาะบางประการ เช่นรับมือภัยด้านความมั่นคง การป้องกันบรรเทาและระงับสาธารณภัย และในสถานการณ์สงคราม
เมื่อบรรจุเป้าหมายแล้ว หรือไม่มีความจำเป็นในการดำรงสรรพกำลังอีกต่อไป ก็จะเข้าสู่ขั้นตอนการเลิกระดมสรรพกำลัง (demobilisation)
เปเรศ

เปเรศ  เป็นบุตรชายของยูดาห์ที่เกิดกับทามาร์ที่เป็นบุตรสะใภ้ เป็นพี่ชายฝาแฝดของเศ-ราห์ ตามที่บรรยายในหนังสือปฐมกาล สองพี่น้องฝาแฝดถือกำเนิดขึ้นหลังจากทามาร์ลวงยูดาห์ที่เป็นพ่อสามีของตนเองให้มีเพศสัมพันธ์กับตนโดยการปลอมตัวเป็นโสเภณี ชื่อของเปเรศได้รับการทับศัพท์เป็นภาษาอังกฤษทั้ง "Perez" (NIV, ESV, NKJV) และ "Pharez" (KJV) คำว่า "เปเรศ" ในภาษาฮีบรูมีความหมายว่า "ช่องแหวก" ตามเรื่องเล่าการเกิดตามที่บันทึกในปฐมกาล 38:29 ประเพณีของชาวเอธิโอเปียระบุว่าเปเรศขึ้นเป็นกษัตริย์แห่งเปอร์เซีย
พงศาวลี.
<table style="border-spacing: 0px; border-collapse: separate; margin: 0 auto; ">
</table>
เรื่องเล่าในคัมภีร์ไบเบิล.
<templatestyles src="แม่แบบ:คำพูด/style.css" />27 อยู่มาเมื่อถึงกำหนดคลอดบุตร ก็มีลูกแฝดอยู่ในครรภ์ 28 ขณะจะคลอดนั้น บุตรคนหนึ่งยื่นมือออกมาก่อน นางผดุงครรภ์จึงเอาด้ายแดงผูกไว้ที่มือและกล่าวว่า "คนนี้คลอดก่อน" 29 เมื่อบุตรนั้นหดมือเข้าไป นี่แน่ะ น้องอีกคนหนึ่งก็คลอดออกมาก่อน นางผดุงครรภ์จึงร้องว่า “อะไรกัน แหวกออกมาได้จริงๆ” จึงให้ชื่อบุตรนั้นว่า เปเรศ
หนังสือนางรูธระบุชื่อเปเรศว่าเป็นส่วนหนึ่งในลำดับพงศ์พันธ์ุของกษัตริย์ดาวิด และทั้งพระวรสารนักบุญมัทธิวผ่านเชื้อสายของโยเซฟ และพระวรสารนักบุญลูกาผ่านเชื้อสายของมารี ต่างก็รวมชื่อของเปเรศไว้ในลำดับพงศ์ของพระเยซู
สกี

สกี  คือแผ่นรองที่ติดกับเท้าของผู้ใช้ ออกแบบมาเพื่อให้สามารถไถลไปบนหิมะได้ โดยปกติแล้วจะใช้เป็นคู่และยึดติดกับรองเท้าสกีผ่านตัวล็อกสกี (ski binding) ซึ่งมีทั้งแบบปล่อยส้น ล็อกส้น หรือยึดส้นไว้บางส่วน
สำหรับการไต่ขึ้นทางลาด สามารถติด แถบสกี (ski skin) ไว้ที่ฐานของสกีแต่ละข้างเพื่อป้องกันการไถลถอยหลัง ในอดีต สกีจะใช้เพื่อการเดินทางบนหิมะ แต่ในปัจจุบันได้รับการพัฒนาให้เป็นอุปกรณ์เฉพาะทางสำหรับกีฬาสกีเพื่อความสนุกสนานและการแข่งขัน ทั้งในประเภทอัลไพน์ (alpine skiing) และครอสคันทรี (cross-country skiing)
การเล่นสกี

การเล่นสกี  คือการใช้สกีในการเคลื่อนตัวไปบนหิมะ เพื่อใช้ในการเดินทางแบบพื้นฐาน เพื่อเป็นกิจกรรมพักผ่อนหย่อนใจ หรือเป็นการแข่งขันกีฬาฤดูหนาว การแข่งขันสกีหลายประเภทได้รับการยอมรับจากคณะกรรมการโอลิมปิกสากล (IOC) และสหพันธ์สกีนานาชาติ (FIS)
ยูดาห์ (บุตรยาโคบ)

ยูดาห์ (ฮีบรู: <templatestyles src="Script/styles_hebrew.css" />Yəhūda‎,  "Yŭhūḏā",  "") เป็นบุตรชายคนที่ 4 จากบุตรชายทั้งหมด 6 คนของยาโคบและเลอาห์ ตามที่บรรยายในหนังสือปฐมกาล และเป็นผู้ก่อตั้งเผ่ายูดาห์แห่งวงศ์วานอิสราเอล ชื่อของยูดาห์กลายเป็นที่มาของชื่อราชอาณาจักรยูดาห์, แคว้นยูเดีย และคำว่า "ยิว"
ศัพทมูล.
ชื่อภาษาฮีบรูของยูดาห์คือ "Yehuda" (יהודה) มีความหมายว่า "การขอบคุณ" หรือ "การสรรเสริญ" เป็นรูปคำนามของรากศัพท์ (ידה) ที่มีความหมายว่า "ขอบคุณ" หรือ "สรรเสริญ" การเกิดของยูดาห์มีบันทึกในปฐมกาล 29:35 เมื่อยูดาห์เกิด เลอาห์กล่าวว่า "ครั้งนี้ฉันจะสรรเสริญพระยาห์เวห์" โดยคำภาษาฮีบรูที่มีความหวายว่า "ฉันจะสรรเสริญ" คือ "odeh" (אודה) มีรากศัพท์เดียวกันกับ "Yehuda" ในอีกแนวทางหนึ่ง แอดวัร์ด ลีปิญสกี (Edward Lipiński) ได้เชื่อมโยงคำภาษาฮีบรู "yĕhūdā" กับคำภาษาอาหรับ "whd" / "wahda" "รอยแยก, หุบเหว"
ราชวงศ์เวือร์ทเทิมแบร์ค

ราชวงศ์เวือร์ทเทิมแบร์ค  เป็นราชวงศ์เก่าแก่เยอรมันและเคยเป็นราชวงศ์ของราชอาณาจักรเวือร์ทเทิมแบร์ค
ประวัติศาสตร์.
เคาน์ตี.
ประมาณ ค.ศ. 1080 บรรพบุรุษของราชวงศ์เวือร์ทเทิมแบร์ค ซึ่งขณะนั้นเรียกว่า "วิร์เทิมแบร์ค" ได้ตั้งถิ่นฐานในเขตชตุทการ์ท ค็อนราทแห่งเวือร์ทเทิมแบร์คได้สืบทอดตำแหน่งจากราชวงศ์เบวเทลสบัคและสร้างปราสาทวิร์เทิมแบร์คขึ้นมา ประมาณปี ค.ศ. 1089 พระองค์ได้รับตำแหน่งเป็นเคานต์ โดยดินแดนของพระองค์ซึ่งเดิมมีเพียงบริเวณรอบ ๆ ปราสาท ได้ขยายเพิ่มขึ้นเรื่อย ๆ โดยเฉพาะจากการได้มาซึ่งดินแดนของราชวงศ์ที่ยากจน เช่น ราชวงศ์ทือบิงเงิน 
ดัชชี.
ในการประชุมสภาเมืองวอร์มส์ใน ค.ศ. 1495 เคานต์เอแบร์ฮาร์ดที่ 5 ได้รับการแต่งตั้งเป็นดยุก ("Herzog") โดยจักรพรรดิมัคซีมีลีอานที่ 1 ซึ่งต่อมาได้เป็นจักรพรรดิโรมันอันศักดิ์สิทธิ์ ระหว่างปี ค.ศ. 1534–1537 ดยุกอูลริชได้ประกาศรับการปฏิรูปศาสนาฝ่ายโปรเตสแตนต์ ทำให้เวือร์ทเทิมแบร์คกลายเป็นรัฐโปรเตสแตนต์ โดยที่ดยุกอูลริชได้กลายเป็นประมุขของศาสนจักรโปรเตสแตนต์ท้องถิ่น 
ในศตวรรษที่ 18 สายราชวงศ์โปรเตสแตนต์ในฝ่ายชายได้สิ้นสุดลง ทำให้ตำแหน่งประมุขของราชวงศ์ตกเป็นของดยุกคาร์ล อเล็คซันเดอร์ซึ่งเป็นคาทอลิก อย่างไรก็ตาม แม้ว่าราชวงศ์จะเป็นคาทอลิก แต่นิกายโปรเตสแตนต์ยังคงเป็นศาสนาประจำรัฐ โดยมีสภาคณะสงฆ์ที่ประกอบด้วยขุนนางแห่งเวือร์ทเทิมแบร์คบริหารงาน ต่อมาในปี ค.ศ. 1797 ดยุกเฟรเดอริกที่ 2 ซึ่งเป็นโปรเตสแตนต์ได้ขึ้นครองตำแหน่ง ทำให้ราชวงศ์กลับมาเป็นโปรเตสแตนต์อีกครั้ง
ราชอาณาจักร.
จากความเปลี่ยนแปลงทางการเมืองในช่วงการปกครองของจักรพรรดินโปเลียนที่ 1 และจากการที่เวือร์ทเทิมแบร์คเป็นพันธมิตรของนโปเลียน ดยุกเฟรเดอริกที่ 2 ได้รับการแต่งตั้งเป็นเจ้าผู้คัดเลือกแห่งเวือร์ทเทิมแบร์คในเดือนพฤษภาคม ค.ศ. 1803 และได้รับดินแดนเพิ่มขึ้นจากการยึดครองและการปรับเปลี่ยนเขตแดน ต่อมาในเดือนมกราคม ค.ศ. 1806 พระองค์ได้รับการสถาปนาเป็นพระมหากษัตริย์แห่งเวือร์ทเทิมแบร์ค
ใน ค.ศ. 1828 พระเจ้าวิลเฮ็ล์มที่ 1 แห่งเวือร์ทเทิมแบร์คได้ประกาศกฎหมายราชวงศ์ฉบับใหม่ ซึ่งกำหนดสิทธิและหน้าที่ของราชวงศ์รวมถึงกฎการสืบทอดบัลลังก์แบบลูกชายคนโต (สิทธิของบุตรหัวปี) เฉพาะในสายชาย และข้อจำกัดเกี่ยวกับการแต่งงานที่ต้องเป็นสมรสที่เท่าเทียมกันทางชนชั้น
ใน ค.ศ. 1867 ราชวงศ์เวือร์ทเทิมแบร์คได้สถาปนาตำแหน่งดยุกแห่งอูรัคสำหรับเจ้าชายวิลเฮ็ล์มโดยเป็นพระโอรสจากการการแต่งงานต่างฐานันดรใน ค.ศ. 1800 ซึ่งทำให้พระองค์และทายาทถูกตัดสิทธิ์ในการปกครองอาณาจักร ต่อมาใน ค.ศ. 1871 ตำแหน่งดยุกแห่งเทค ก็ถูกสร้างขึ้นเพื่อเจ้าชายฟรันทซ์ ดยุกแห่งเทค ด้วยเหตุผลทางราชวงศ์เช่นเดียวกัน 
ในช่วงท้ายของสงครามโลกครั้งที่ 1 การปฏิวัติเยอรมันได้นำไปสู่การล่มสลายของระบอบกษัตริย์ทั้งหมดในจักรวรรดิเยอรมัน โดยพระเจ้าวิลเฮ็ล์มที่ 2 ทรงสละราชบัลลังก์เมื่อวันที่ 30 พฤศจิกายน ค.ศ. 1918 เมื่ออดีตกษัตริย์วิลเฮ็ล์มที่ 2 สวรรคตใน ค.ศ. 1921 สายหลักของราชวงศ์เวือร์ทเทิมแบร์คได้สิ้นสุดลง ตำแหน่งประมุขของราชวงศ์ตกเป็นของพระญาติห่าง ๆ คือ อัลเบร็คท์ ดยุกแห่งเวือร์ทเทิมแบร์ค
ราชวงศ์.
การสืบสายราชวงศ์เวือร์ทเทิมแบร์คยังคงมีต่อมาจนถึงปัจจุบันถึงแม้ว่าราชวงส์จะไม่มีบทบาททางการเมืองใดๆ
ราชวงศ์เวือร์ทเทิมแบร์คตั้งแต่ ค.ศ. 1918
สารเติมแต่งอาหาร

สารเติมแต่งอาหาร  คือสารที่เติมลงในอาหารเพื่อรักษารสชาติหรือเพิ่มรสชาติ รูปลักษณ์หรือคุณสมบัติทางประสาทสัมผัสอื่น ๆ เช่น น้ำส้มสายชู (การดอง) เกลือ (การหมักเกลือ) ควัน (การรมควัน) และน้ำตาล (การฉาบน้ำตาล) วิธีเหล่านี้ได้นำมาใช้เพื่อถนอมอาหารมาเป็นเวลาหลายศตวรรษ ซึ่งช่วยให้สามารถเก็บอาหารได้นานขึ้น เช่น เบคอน ขนมหวาน และไวน์
การถือกำเนิดของอาหารแปรรูปขั้นสูงในช่วงปลายศตวรรษที่ 20 ทำให้เกิดสารเติมแต่งมากมายที่มีทั้งที่มาจากธรรมชาติและทำเทียมขึ้นมา สารเติมแต่งอาหารยังรวมถึงสารที่อาจถูกนำเข้าสู่อาหารโดยอ้อม (เรียกว่า "สารเติมแต่งโดยอ้อม") ในกระบวนการผลิตผ่าน บรรจุภัณฑ์ การจัดเก็บ หรือการขนส่ง
ดรากอนไฟเตอร์ (วิดีโอเกม)

ดรากอนไฟเตอร์ (คาตากานะ: ドラゴンファイター) เป็นเกมแอ็กชันเลื่อนด้านข้างในธีมแฟนตาซีที่พัฒนาโดยบริษัทนัตสึเมะสำหรับแฟมิคอม เกมนี้ได้รับการเผยแพร่ครั้งแรกในประเทศญี่ปุ่นโดยบริษัทโทวะชิกิใน ค.ศ. 1990 และในทวีปอเมริกาเหนือโดยบริษัทโซเฟลใน ค.ศ. 1992
โครงเรื่อง.
เรื่องราวเกมนี้เกิดขึ้นในโลกแห่งจินตนาการ พ่อมดชั่วร้ายชื่อซับบาองได้โจมตีดินแดนบาลจิงที่ครั้งหนึ่งเคยสงบสุขพร้อมกับกองทัพมอนสเตอร์ของเขา โดยทำให้ประเทศนี้ต้องกลายเป็นซากปรักหักพัง กระทั่งดรากอนสปีริต เทพผู้พิทักษ์ของชาวบาลจิง ตัดสินใจแก้แค้นซับบาองโดยทำให้รูปปั้นนักรบในตำนานกลับมามีชีวิตอีกครั้ง นักรบดังกล่าวจะต้องเดินทางไปยังที่ซ่อนของซับบาองบนเขาเจีย เพื่อที่จะสังหารพ่อมดชั่วร้ายและล้างแค้นให้กับคนของบาลจิง
รูปแบบการเล่น.
ผู้เล่นจะทำการควบคุมเป็นมนุษย์นักรบผู้วิเศษที่มีความสามารถในการแปลงร่างเป็นมังกรบิน ซึ่งในฐานะนักรบ ผู้เล่นสามารถวิ่ง, หมอบ, กระโดด และโจมตีด้วยดาบได้เช่นเดียวกับเกมแอ็กชันเลื่อนด้านข้างส่วนใหญ่
ในฐานะนักรบ ผู้เล่นสามารถยิงโจมตีด้วยโพรเจกไทล์ได้โดยการกดปุ่มบี (B) ค้างไว้จนกว่าตัวละครจะเริ่มกะพริบ และรอจนกว่าพลังโจมตีจะเต็ม ซึ่งประเภทของโพรเจกไทล์ที่ผู้เล่นจะยิงจะขึ้นอยู่กับสีชุดของผู้เล่น ซึ่งสามารถเปลี่ยนได้โดยเก็บไอเทมเพาเวอร์-อัป บางชิ้นที่มีป้ายอักษรจี (G = สีเขียว ซึ่งเป็นสีเริ่มต้นของผู้เล่น), บี (B = สีน้ำเงิน) และอาร์ (R = สีแดง) ส่วนใต้เกจชีวิตของเขาคือ "เกจแปลงร่าง" ที่จะค่อย ๆ เติมเต็มเมื่อผู้เล่นทำลายศัตรูของเขา เมื่อเกจแปลงร่างเต็มอย่างน้อยครึ่งหนึ่ง มันจะกะพริบ และผู้เล่นสามารถแปลงร่างเป็นมังกรได้โดยกดปุ่ม "บน" ค้างไว้บนแป้นทิศทางที่จุดสูงสุดของการกระโดด (จุดสูงสุดของการกระโดดใด ๆ ที่ปล่อยปุ่ม "เอ" (A) ก่อนกำหนดก็นับรวมด้วย) ส่วนในฐานะมังกร ผู้เล่นจะลอยอยู่กลางอากาศในขณะที่หน้าจอเลื่อนไปทางขวาโดยอัตโนมัติ เช่นเดียวกับเกมชูตเอ็มอัปแบบเลื่อนด้านข้าง ซึ่งการโจมตีของมังกรจะสอดคล้องกับสีชุดของผู้เล่น และแม้ว่าผู้เล่นจะสามารถบินไปในทิศทางใดก็ได้จากแปดทิศทาง แต่เขาก็ไม่สามารถหันหลังกลับได้ รวมถึงมังกรดังกล่าวจะเผชิญหน้าและโจมตีทางด้านขวาเท่านั้น ตลอดจนเมื่อเป็นมังกร เกจการแปลงร่างของผู้เล่นจะค่อย ๆ หมดลง นอกจากนี้ ผู้เล่นจะแปลงกลับเป็นนักรบหากเกจแปลงร่างหมดลง รวมถึงผู้เล่นยังสามารถแปลงกลับได้ตลอดเวลาโดยกดปุ่ม "ลงล่าง" และ "เอ" พร้อมกัน ซึ่งแม้ว่าคู่มือการเล่นจะระบุว่าสามารถทำได้โดยกดปุ่มเออย่างรวดเร็ว แต่การทำเช่นนั้นไม่ได้ผล
ส่วนเพาเวอร์-อัป อื่น ๆ (นอกจากชุดสีต่าง ๆ) ยังได้แก่ โพชันฟื้นพลังงาน, ดอกไม้ที่ช่วยเติมเกจแปลงร่างได้เร็วยิ่งขึ้น และแหวนที่จะทำลายศัตรูทั้งหมดบนหน้าจอ อนึ่ง เมื่อสิ้นสุดแต่ละด่าน ผู้เล่นจะได้รับคทาที่จะช่วยเพิ่มพลังชีวิตสูงสุดให้แก่เขา รวมถึงคทาดังกล่าวยังจะเติมพลังชีวิตให้แก่ผู้เล่นบางส่วนเช่นกัน
เกมนี้มีทั้งหมดหกด่าน โดยแต่ละด่านจะมีผู้พิทักษ์ของตนเองที่รอท้าทายนักรบในตอนท้าย ทั้งนี้ เกมจะยุติลงหากผู้เล่นสูญเสียพลังชีวิตทั้งหมด และมีโอกาสเพียงสามครั้งเท่านั้นที่จะคันทินิวในด่านที่เสียชีวิต ก่อนที่ผู้เล่นจะถูกบังคับให้เริ่มต้นใหม่อีกครั้ง
กีฬาทางน้ำชิงแชมป์โลก 2025

กีฬาทางน้ำชิงแชมป์โลก 2025  เป็นการแข่งขันกีฬาทางน้ำชิงแชมป์โลกครั้งที่ 22 จะจัดขึ้นที่ประเทศสิงคโปร์ ระหว่างวันที่ 11 กรกฎาคมถึง 3 สิงหาคม ค.ศ. 2025 เดิมมีกำหนดจะจัดขึ้นที่คาซัน ประเทศรัสเซีย แต่ได้ย้ายไปจัดที่ประเทศสิงคโปร์ในวันที่ 9 กุมภาพันธ์ ค.ศ. 2023 เพื่อเป็นตอบโต้ต่อการรุกรานยูเครนของรัสเซีย
สิงคโปร์เป็นเมืองแรกในเอเชียตะวันออกเฉียงใต้ที่เป็นเจ้าภาพจัดการแข่งขันชิงแชมป์โลก
การคัดเลือกเจ้าภาพ.
เมื่อวันที่ 21 กรกฎาคม ค.ศ. 2019 กีฬาทางน้ำโลก (ฟีน่า) ได้เลือกเมืองคาซันให้เป็นเจ้าภาพ ซึ่งตรงกับวันเดียวกับเมืองบูดาเปสต์ ประเทศฮังการี ซึ่งได้รับการคัดเลือกให้เป็นเจ้าภาพในปี ค.ศ. 2027 อย่างไรก็ตาม เมืองคาซันถูกตัดสิทธิ์การเป็นเจ้าภาพเนื่องจากผลกระทบจากการรุกรานยูเครนของรัสเซีย ประเทศสิงคโปร์จึงได้รับเลือกให้เป็นเจ้าภาพแทนคาซันในวันที่ 9 กุมภาพันธ์ ค.ศ. 2023
สถานที่แข่งขัน.
การแข่งขันส่วนใหญ่จะจัดขึ้นที่อุทยานกีฬาสิงคโปร์ ซึ่งสร้างขึ้นสำหรับการแข่งขันกีฬาซีเกมส์ 2015
ในตอนแรกผู้จัดการแข่งขันพิจารณาที่จะจัดการแข่งขันกีฬาว่ายน้ำที่สนามกีฬาแห่งชาติหรือสนามกีฬาในร่มสิงคโปร์ แต่ในที่สุดก็ตัดสินใจสร้างสถานที่ชั่วคราวบนพื้นที่ลานจอดรถ G (คาดว่าจะใช้ชื่อว่า สนามกีฬาทางน้ำชิงแชมป์โลก) สำหรับกีฬาว่ายน้ำและว่ายน้ำลีลา
กำหนดการแข่งขัน.
กำหนดการแข่งขันเบื้องต้นประกาศเมื่อวันที่ 18 มิถุนายน ค.ศ. 2024 และกำหนดการแข่งขันอย่างละเอียดประกาศเมื่อวันที่ 12 ธันวาคม ค.ศ. 2024
เจ้าหญิงอีเนส ดัชเชสแห่งเวสเตร์บอตเติน

เจ้าหญิงอีเนส ดัชเชสแห่งเวสเตร์บอตเติน (พระนามเต็ม: อีเนส มาเรีย ลิเลียน ซิลเวีย; 7 กุมภาพันธ์ พ.ศ. 2568) เป็นพระธิดาพระองค์เล็กและพระองค์เดียวใน ดยุกแห่งแวร์มลันด์ กับ ดัชเชสแห่งแวร์มลันด์ เป็นพระราชนัดดาใน สมเด็จพระราชาธิบดีคาร์ลที่ 16 กุสตาฟแห่งสวีเดน กับ สมเด็จพระราชินีซิลเวียแห่งสวีเดน ทรงอยู่ในลำดับที่ 8 แห่งการสืบราชบัลลังก์สวีเดน พระองค์ทรงมีพระเชษฐาร่วมพระครรภ์ 3 พระองค์ คือ
เฉกเช่นเดียวกับพระเชษฐาทั้ง 3 และพระบุตรใน เจ้าหญิงมาเดอลีน ดัชเชสแห่งเฮลซิงลันด์และเยสตริคลันด์ พระองค์ยังมิได้มีคำนำพระนาม รอยัลไฮเนส และไม่ได้รับเงินพระราชวงศ์ แต่ยังทรงไว้ซึ่งพระอิสริยยศและสิทธิ์ในการสืบราชบับัลงก์
พระอิสริยยศ.
สมเด็จพระราชาธิบดีคาร์ลที่ 16 กุสตาฟแห่งสวีเดน ผู้เป็นสมเด็จพระบรมราชอัยกาธิบดี (ปู่) ทรงมีพระบรมราชโองการโปรเกล้าฯ สถาปนาพระธิดาใน ดยุกและดัชเชสแห่งแวร์มลันด์ที่ ดัชเชสแห่งเวสเตร์บอตเติน เมื่อวันที่ 10 กุมภาพันธ์ พ.ศ. 2568 ซึ่งพระอิสริยยศนี้ เคยเป็นของ เจ้าชายกุสตาฟ อดอล์ฟ ดยุกแห่งเวสเตร์บอตเติน พระปัยกา (ปู่ทวด) ของพระองค์
ตุลยเทพ เอื้อวิทยา

ตุลยเทพ เอื้อวิทยา (เกิด 19 กุมภาพันธ์ พ.ศ. 2522) ชื่อเล่น ตุลย์ เป็นนักธุรกิจ นักไตรกีฬา และนักแสดงชาวไทย
ประวัติ.
ตุลยเทพ เอื้อวิทยา เกิดเมื่อวันที่ 19 กุมภาพันธ์ พ.ศ. 2522 จบการศึกษาระดับมัธยมศึกษาจากโรงเรียนสวนกุหลาบวิทยาลัย ปัจจุบันทำธุรกิจรับเหมาก่อสร้าง
ชีวิตส่วนตัว.
ตุลยเทพเคยแต่งงานใช้ชีวิตคู่กับดีเจเหมียว อัจฉริยา สินรัชตานันท์ แต่มิได้จดทะเบียนสมรส ก่อนจะเลิกรากันหลังจากใช้ชีวิตคู่นาน 7 ปี ก่อนที่ในปี พ.ศ. 2560 จะมาคบหาดูใจกับหญิง รฐา โพธิ์งาม นักร้องนักแสดงชื่อดัง
จากนั้นในช่วงปลายปี พ.ศ. 2563 ตุลยเทพได้ตัดสินใจคุกเข่าขอรฐาแต่งงานริมแม่น้ำเจ้าพระยา ต่อมาทั้งสองได้จัดพิธีหมั้นแบบอบอุ่นเรียบง่ายที่โรงแรม Waldorf Astoria Bangkok เมื่อช่วงเช้าวันที่ 25 พฤษภาคม พ.ศ. 2564
ทั้งสองได้เข้าพิธีแต่งงานแบบอบอุ่นเมื่อวันที่ 19 พฤษภาคม พ.ศ. 2565
ซุนเปียน

ซุนเปียน (สิ้นพระชนม์ ค.ศ. 265) มีชื่อในภาษาจีนกลางว่า ซุน วาน  ชื่อรอง ชี่  เป็นเจ้าชายของรัฐง่อก๊กในยุคสามก๊กของจีน เป็นพระโอรสองค์โตและรัชทายาทของซุนฮิวจักรพรรดิลำดับที่ 3 ของรัฐง่อก๊ก
พระประวัติ.
ซุนเปียนเป็นพระโอรสองค์โตของซุนฮิวจักรพรรดิลำดับที่ 3 ของรัฐง่อก๊ก
ในวันที่ 19 กันยายน ค.ศ. 262 ซุนเปียนได้รับการแต่งตั้งเป็นรัชทายาท
ในปี ค.ศ. 264 ก่อนที่ซุนฮิวจะสวรรคต พระองค์ทรงฝากฝังให้อัครมหาเสนาบดีเอียงเหียง (濮陽興 "ผูหยาง ซิง") ให้ช่วยค้ำชูรัชทายาทซุนเปียน บั้นเฮ็ก (萬彧 "ว่าน ยฺวี่") ผู้เป็นผู้จัดการทัพซ้าย (左典軍 "จั๋วเตี้ยนจฺวิน") สนิทกับซุนโฮที่เป็นอูเฉิงโหว (烏程侯) และเป็นพระภาติยะ (หลานลุง) ของซุนฮิว บั้นเฮ็กจึงเสนอกับเอียงเหียงและเตียวปอ (張布 "จาง ปู้") ให้เชิญซุนโฮขึ้นครองราชย์เป็นจักรพรรดิ ในท้ายที่สุดจึงไม่ได้ตั้งให้ซุนเปียนที่เป็นรัชทายาทขึ้นครองราชย์เป็นจักรพรรดิ แต่ตั้งให้ซุนโฮขึ้นครองราชย์แทน ซุนเปียนถูกเปลี่ยนฐานันดรศักดิ์เป็นเจ้าเจี๋ยงอ๋อง หรืออ๋องแห่งอิเจี๋ยง (豫章王 "ยฺวี่จางหวาง")
ในปี ค.ศ. 265 ซุนเปียนและพระอนุชาอีก 3 พระองค์ถูกเนรเทศไปยังเมืองเล็ก ๆ แห่งหนึ่งในง่อก๊ก ระหว่างทางพระองค์ถูกคนของซุนโฮลอบปลงพระชนม์พร้อมกับซุน กง (孫𩃙) ที่เป็นพระอนุชาองค์รอง
นินเท็นโด สวิตช์ 2

นินเท็นโด สวิตช์ 2  เป็นเครื่องเล่นวิดีโอเกมรุ่นใหม่ที่พัฒนาโดยนินเท็นโด เช่นเดียวกับนินเท็นโด สวิตช์รุ่นก่อนหน้าที่วางจำหน่ายในปี ค.ศ. 2017 สวิตช์ 2 ก็เป็นคอนโซลไฮบริดที่สามารถใช้เป็นเครื่องเล่นเกมพกพาแบบแท็บเล็ตหรือเชื่อมต่อเข้ากับจอแสดงผลภายนอกโดยใช้จอยคอนที่ถอดออกได้เพื่อสลับระหว่างโหมดต่าง ๆ
สวิตช์ 2 เริ่มพัฒนาในปี ค.ศ. 2019 โดยมุ่งเน้นไปที่ความเข้ากันได้แบบย้อนหลังกับเกมบนสวิตช์ มีจอแสดงผลแบบแอลซีดีขนาดใหญ่ขึ้น พื้นที่เก็บข้อมูลภายในมากขึ้น แบตเตอรี่อายุการใช้งานยาวนานขึ้น และจอยคอนที่ได้รับการอัปเดต รองรับความละเอียด 1080p และอัตราการรีเฟรช 120 Hz ในโหมดพกพาหรือตั้งโต๊ะ และความละเอียด 4K ที่ 60 เฟรมต่อวินาทีในขณะที่เชื่อมต่ออยู่
สวิตช์ 2 วางจำหน่ายในญี่ปุ่น, ทวีปอเมริกาเหนือ, ยุโรป, ออสเตรเลีย, และฮ่องกง พร้อมกันในวันที่ 5 มิถุนายน ค.ศ. 2025 และวางจำหน่ายในประเทศไทย, สิงคโปร์, และฟิลิปปินส์ วันที่ 26 มิถุนายน ค.ศ. 2025
ฮาร์ดแวร์.
ฮาร์ฺดแวร์ ของ นินเท็นโด สวิตช์ 2 นั้นประกอบไปด้วย ตัวเครื่อง ตัวแท่นวางเพื่อเชื่อมต่อกับจอโทรทัศน์ และ จอยคอน2 สองอัน 
เครื่องเล่นเกม.
ขอมูลเครื่องเล่นเกม ขนาดเครื่องอยู่ที่ ขนาดโดยประมาณ 166 มม. x 272 มม. x 13.9 มม. (เมื่อติด จอยคอน 2) ความหนาสูงสุดตั้งแต่ปลายของ ก้านควบคุม ไปจนถึงส่วนที่ยื่นออกมาของปุ่ม ZL / ZR คือ 30.7 มม. น้ำหนัก ประมาณ 401 กรัม (เมื่อติด:จอยคอน 2 ประมาณ 534 กรัม) หน้าจอสัมผัสแบบ Capacitive / หน้าจอภาพผลึกเหลว (LCD) สีสันกว้าง 7.9 นิ้ว / ความละเอียด 1920x1080 / รองรับ HDR10 / VRR สูงสุด 120 Hz ซีพียู และ จีพียู โดย อินวิเดีย หน่วยความจำอยู่ที่ 256 GB สามารถเพิ่มได้โดยใช้ ไมโครเอสดีการ์ด แบบ Express รองรับ วายไฟ 6 และ บูลทูธ มี ไมโครโฟน ในเครื่อง และ ยูเอสบี-ซี จำนวนสองช่อง บน-ล่าง มี แบตเตอรี่ลิเธียมไอออน / ความจุแบตเตอรี่ 5220 mAh 
ตัวแท่นวาง.
ตัวแท่นวางสำหรับนินเท็นโด สวิตช์นั้น จะเป็นตัวที่สามารถจ่ายไฟให้กับตัวเครื่องและส่งสัญญาณออกสู่จอโทรทัศน์พร้อม ๆ กันได้ ซึ่งตัวแท่นวางจะมี พอร์ท USB 2 พอร์ท (รองรับ USB 2.0) ที่ด้านข้างขั้วต่อระบบ พอร์ตอะแดปเตอร์ AC พอร์ต HDMI2.1 พอร์ต LAN สามารถเล่นเกมได้บนความละเอียดสูงสุดที่ระดับ 4K (3840x2160) ที่ 60 เฟรมต่อวินาที และรองรับ 120 เฟรม เมื่อเลือกความละเอียด 1920x1080/2560x1440 หรือก็คือ Full HD และ 2K 
จอย-คอน 2.
โดยตัวจอย-คอน 2 นั้น จะมีอยู่ 2 ข้าง คือข้างซ้าย (L) และ ข้างขวา (R) โดยสามารถประกอบเข้ากับตัวเครื่องด้วยแม่เหล็ก และสามารถแยกออกจากกัน เพื่อเอามาเล่นเกมในรูปแบบ 2 คนได้ (เฉพาะบางเกม) ปุ่มบนจอย-คอนนั้น ประกอบด้วย ปุ่มควบคุมและปุ่มเลือก จำนวนข้างละ 4 ปุ่ม (โดยจอย-คอน แอล จะเป็นปุ่ม Directional และจอย-คอน อาร์ จะเป็นปุ่ม ABXY) , แกนอนาล็อกที่สามารถกดเพื่อใช้เป็นปุ่มได้, ปุ่ม L และ ZL บนจอย-คอน แอล ปุ่ม R และ ZR บนจอย-คอนอาร์, ปุ่ม + และ - และที่ด้านข้างจะมีปุ่ม SL กับ SR ด้วย ส่วนเซนเซอร์นั้น จะมีเซนเซอร์ Accelerometer และ Gyroscope สำหรับควบคุมทิศทาง โดนตัวจอยคอน 2 รองรับบลูทูธ 3.0 ความจุแบตเตอรี่ 500mAh 
ซอฟแวร์.
นินเท็นโด สวิตช์ 2 สามารถเล่นเกมของ นินเท็นโด สวิตช์ ได้และมีซอฟแวร์บางเกมที่สามารถอัปเกรดในรูปแบบ ของ นินเท็นโด สวิตช์ 2 ได้
โกปาเดลเรย์ รอบชิงชนะเลิศ 2025

โกปาเดลเรย์ รอบชิงชนะเลิศ 2025 เป็นการแข่งขันฟุตบอลรอบชิงชนะเลิศ เพื่อที่จะตัดสินหาผู้ชนะของโกปาเดลเรย์ ฤดูกาล 2024–25 ซึ่งเป็นฤดูกาลที่ 123 ของโกปาเดลเรย์ ฟุตบอลถ้วยสูงสุดในประเทศสเปน จะจัดขึ้นในวันที่ 26 เมษายน ค.ศ. 2025 ที่สนามกีฬาลาการ์ตูฆา ในเซบิยา ระหว่างบาร์เซโลนา พบกับ เรอัลมาดริด นับเป็นการแข่งขันเอลกลาซิโก ครั้งที่ 260 ซึ่งเป็นการพบกันระหว่างทั้งสองทีมในรอบชิงชนะเลิศรายการนี้เป็นครั้งที่แปด โดยครั้งล่าสุดเกิดขึ้นในปี ค.ศ. 2014
เส้นทางสู่รอบชิงชนะเลิศ.
<templatestyles src="Reflist/styles.css" />
นัด.
รายละเอียด.
<onlyinclude></onlyinclude>
บันทึก.
<templatestyles src="Reflist/styles.css" />
ซุน เช่า

ซุน เช่า (ค.ศ. 163 – มิถุนายนหรือกรฎาคม ค.ศ. 225) ชื่อรอง ฉางซฺวี่  เป็นที่รู้จักด้วยสมัญญานามว่า หยางเซี่ยนซู่โหว (陽羨肃侯) เป็นขุนนางของรัฐง่อก๊กในยุคสามก๊กของจีน ดำรงตำแหน่งอัครมหาเสนาบดีคนแรกของง่อก๊กตั้งแต่ปี ค.ศ. 222 ถึง ค.ศ. 225 ซุน เช่าไม่มีความเกี่ยวข้องกับราชตระกูลของง่อก๊กแม้ว่ามีชื่อสกุลเดียวกันก็ตาม
ประวัติ.
ซุน เช่าเสียชีวิตในช่วงระหว่างวันที่ 23 มิถุนายนและ 22 กรกฎาคม ค.ศ. 225 ขณะมีอายุ 63 ปี (ตามการนับอายุแบบเอเชียตะวันออก) ราชสำนักง่อก๊กมอบสมัญญานามให้ซุน เช่าว่า ซู่ (肃)
จักรพรรดินีเหอ พระพันปีหลวง

จักรพรรดินีเหอ พระพันปีหลวง (#เปลี่ยนทาง ค.ศ. 230–264) หรือ เหอไท่โฮ่ว  ไม่ทราบชื่อตัว เป็นจักรพรรดินีพันปีหลวงแห่งรัฐง่อก๊กในยุคสามก๊กของจีน เป็นพระสนมของซุนโฮ (孫和 "ซุน เหอ") ที่เป็นพระโอรสของซุนกวนจักรพรรดิผู้ก่อตั้งรัฐง่อก๊ก ขึ้นมามีตำแหน่งเป็นจักรรพรรดินีพันปีหลวงในรัชสมัยของซุนโฮ (孫皓 "ซุน เฮ่า") ซึ่งเป็นพระโอรสของพระองค์และเป็นจักรพรรดิลำดับที่ 4 และลำดับสุดท้ายของง่อก๊ก
พระประวัติ.
พระสนมเหอหรือเหอจี (何姬) เป็นชาวอำเภอจฺวี้หรง ("จฺวี้หรงเซี่ยน") เมืองตันเอี๋ยง ("ตานหยางจฺวิ้น") ซึ่งปัจจุบันคือนครจฺวี้หรง มณฑลเจียงซู บิดาของพระสนมเหอคือเหอ ซุ่ย  เป็นนายทหารม้าผู้รับราชการกับซุนกวนจักรพรรดิผู้ก่อตั้งรัฐง่อก๊ก วันหนึ่งขณะที่ซุนกวนทรงกำลังตรวจกำลังทหาร พระองค์ทรงสังเกตเห็นบุตรสาวของเหอ ซุ่ยกำลังแอบดูกำลังทหารที่รวมกลุ่มกัน เห็นว่าเป็นหญิงไม่ธรรมดา จึงทรงจัดให้บุตรสาวของเหอ ซุ่ยไปเป็นพระสนมของซุนโฮ ("ซุน เหอ") ที่เป็นพระโอรสองค์ที่ 3 ของพระองค์ ในปี ค.ศ. 243 พระสนมเหอจีให้กำเนิดซุนโฮ ("ซุน เฮ่า") พระโอรสองค์แรกของซุนโฮ ("ซุน เหอ") เมื่อราวหนึ่งปีหลังซุนโฮ ("ซุน เหอ") ทรงได้รับการแต่งตั้งเป็นรัชทายาท แทนที่ซุนเต๋งผู้เป็นพระเชษฐา
ในช่วงคริสต์ทศวรรษ 240 เกิดการต่อสู้แย่งอำนาจระหว่างซุนโฮ ("ซุน เหอ") และซุน ป้า (孫霸) ผู้เป็นอ๋องแห่งหลู่ (魯王 "หลู่หวาง") และพระอนุชาของซุนโฮ ทั้งสองต่างแย่งชิงสิทธิ์ในราชบัลลังก์ของซุนกวนผู้เป็นพระบิดา ในปี ค.ศ. 250 ความขัดแย้งสิ้นสุดลงเมื่อซุนกวนทรงปลดซุนโฮจากตำแหน่งรัชทายาท และทรงบังคับซุน ป้าให้กระทำอัตวินิบาตกรรม เหอจีพร้อมด้วยสมาชิกในครอบครัวของซุนโฮที่เหลือถูกลดสถานะลงเป็นสามัญชน ภายหลังซุนกวนทรงคืนฐานะพระราชวงศ์ให้ซุนโฮโดยทรงตั้งให้เป็นอ๋องแห่งลำหยง (南陽王 "หนานหยางหวาง") โดยมีเขตศักดินาอยู่ที่เมืองเตียงสา (長沙郡 "ฉางชาจฺวิ้น"; อยู่บริเวณนครฉางชา มณฑลหูหนานในปัจจุบัน)
ในปี ค.ศ. 252 ซุนกวนสวรรคต ซุนเหลียงพระโอรสองค์สุดท้องขึ้นสืบราชบัลลังก์เป็นจักรพรรดิแห่งง่อก๊กลำดับที่ 2 อย่างไรก็ตาม อีกหนึ่งปีต่อมา ผู้สำเร็จราชการแทนพระองค์ซุนจุ๋น (孫峻 "ซุน จฺวิ้น") ผู้ควบคุมจักรพรรดิซุนเหลียง บังคับซุนโฮ ("ซุน เหอ") ให้กระทำอัตวินิบาตกรรม จางเฟย์ (張妃) พระชายาของซุนโฮทรงกระทำอัตวินิบาตกรรมตามพระสวามี เมื่อเหอจีซึ่งเป็นพระสนมของซุนโฮถูกเสนอให้ฆ่าตัวตาย เหอจีก็ปฏิเสธและขอชีวิตตนไว้เพื่อเลี้ยงดูเหล่าโอรสของซุนโฮ เหอจีเลี้ยงดูซุนโฮ ("ซุน เฮ่า"; พระโอรสที่เกิดจากตัวเหอจีเอง) และพระโอรสของซุนโฮ ("ซุน เหอ") องค์อื่นอีก 3 พระองค์ ได้แก่ ซุน เต๋อ , ซุน เชียน  (พระโอรสสององค์นี้เกิดจากพระสนมคนอื่น) และซุน จฺวิ้น (孫俊; พระโอรสที่เกิดจากจางเฟย์)
ในปี ค.ศ. 264 หลังการสวรรคตของซุนฮิวจักรพรรดิลำดับที่ 3 แห่งง่อก๊ก อัครมหาเสนาบดีเอียงเหียง (濮陽興 "ผูหยาง ซิง") และขุนพลเตียวปอ (張布 "จาง ปู้") เลือกซุนโฮ ("ซุน เฮ่า") ให้ขึ้นครองราชย์เป็นจักรพรรดิองค์ใหม่ หลังการขึ้นครองราชย์ ซุนโฮทรงยกย่องพระบิดาผู้ล่วงลับด้วยการแต่งตั้งย้อนหลังให้มีตำแหน่งจักรพรรดิ และทรงสถาปนาเหอจีพระมารดาของพระองค์เป็นจักรพรรดินีพันปีหลวงหรือไทเฮา (太后 "ไท่โฮ่ว") จักรพรรดินีเหอ พระพันปีหลวงและตระกูลของพระองค์ขึ้นมามีอำนาจในรัชสมัยของซุนโฮพระโอรส ไม่ทราบว่าจักรพรรดินีเหอ พระพันปีหลวงสิ้นพระชนม์เมื่อใด แม้ว่าอาจจะมีพระชนมชีพได้ทอดพระเนตรการล่มสลายของง่อก๊กในปี ค.ศ. 280 เมื่อถูกพิชิตโดยราชวงศ์จิ้น
ยูฟ่าแชมเปียนส์ลีก นัดชิงชนะเลิศ 1993

ยูฟ่าแชมเปียนส์ลีก นัดชิงชนะเลิศ 1993 เป็นการแข่งขันระหว่างโอลิมปิกมาร์กเซยและเอซี มิลาน ทำการแข่งขันเมื่อวันที่ 26 พฤษภาคม ค.ศ. 1993 ที่โอลึมพีอาชตาดีอ็อนในมิวนิก
ในรอบชิงชนะเลิศ บาซิเล โบลิ กองหลังของมาร์กเซยเป็นคนโหม่งทำประตูชัยในนาทีที่ 43 ช่วยให้โอแอ็มคว้าแชมป์ยูโรเปียนคัพสมัยแรกและสมัยเดียวของสโมสรมาจนถึงปัจจุบัน เป็นครั้งแรกที่ทีมจากฝรั่งเศสสามารถคว้าแชมป์ยูฟ่าแชมเปียนส์ลีกได้สำเร็จ หลังจากนั้น ก็ไม่มีสโมสรจากฝรั่งเศสเข้าถึงรอบชิงชนะเลิศได้อีก จนกระทั่งโมนาโกในปี 2004 ที่พบกับเอฟซี ปอร์โต้
จากการสอบสวนพบว่ามาร์กเซยและแบร์นาร์ ตาปี ประธานสโมสรในขณะนั้น มีส่วนเกี่ยวข้องกับคดีอื้อฉาวการล็อคผลการแข่งขันในฤดูกาล 1992-93 (ซึ่งมาร์กเซยถูกกล่าวหาว่าจ่ายเงินให้วาล็องเซียนส์เพื่อให้แพ้การแข่งขัน) ซึ่งส่งผลให้พวกเขาถูกปรับตกชั้นไปอยู่ลีกเดอ และห้ามเข้าร่วมการแข่งขันยูฟ่าแชมเปียนส์ลีกในฤดูกาลถัดไปในฐานะแชมป์เก่า เนื่องจากเรื่องอื้อฉาวนี้ส่งผลกระทบกับการแข่งขันในลีกเท่านั้น สถานะของมาร์กเซยซึ่งเป็นแชมป์ยูฟ่าแชมเปียนส์ลีกประจำปี 1993 จึงไม่ได้รับผลกระทบ
รอบชิงชนะเลิศยูฟ่าแชมเปียนส์ลีกครั้งแรกกลายเป็นเกมสุดท้ายของมาร์โก ฟาน บาสเทน กองหน้าชาวดัตช์ของเอซี มิลานที่ประสบความสำเร็จอย่างสูงแต่บาดเจ็บง่าย ซึ่งขณะนั้นเขาอายุ 28 ปี และถูกเปลี่ยนตัวออกในนาทีที่ 86 เนื่องจากความเหนื่อยล้าและอาการบาดเจ็บบริเวณข้อเท้า เขาใช้เวลาสองปีในการพักฟื้น ก่อนที่จะประกาศเลิกเล่นในเดือนสิงหาคมปี ค.ศ. 1995
ทีม.
"ในตารางต่อไปนี้ รอบชิงชนะเลิศจนถึงปี 1992 อยู่ในยุคของการแข่งขันฟุตบอลยูโรเปียนคัพ ส่วนปี 1993 อยู่ในยุคของการแข่งขันฟุตบอลยูฟ่าแชมเปียนส์ลีก"
เจมี แฮร์ริสัน

เจมี แฮร์ริสัน (อังกฤษ:Jaime Harrison) เกิดเมื่อวันที่ 5 กุมภาพันธ์ ค.ศ. 1976 (พ.ศ. 2519) ที่เมืองแอนเดอร์สัน รัฐเซาท์แคโรไลนา สหรัฐอเมริกา อดีตประธานคณะกรรมการแห่งชาติและหัวหน้าพรรคเดโมแครต
ประวัติ.
เจมี แฮร์ริสัน (อังกฤษ:Jaime Harrison) เกิดเมื่อวันที่ 5 กุมภาพันธ์ ค.ศ. 1976 (พ.ศ. 2519) ที่เมืองแอนเดอร์สัน รัฐเซาท์แคโรไลนา สหรัฐอเมริกา บิดาชื่อ "ร็อดนีย์ สจ๊วต" ส่วนมารดาชื่อ "แพทริเซีย แฮร์ริสัน" อาชีพของบิดาและมารดาของเจมีนั้นไม่มีข้อมูลชัดเจนว่าประกอบอาชีพอะไรมาก่อน
เจมี แฮร์ริสัน ได้รับการเลี้ยงดูจากปู่ย่าตายาย เนื่องจากมารดาตั้งครรภ์ตั้งแต่วัยรุ่น
เจมีได้รับการเลี้ยงดูโดยมารดาและปู่ย่าตายายของเขา ซึ่งมีบทบาทสำคัญในการสนับสนุนและให้การศึกษาแก่เขา
การศึกษา.
เจมี แฮร์ริสัน สำเร็จการศึกษาระดับปริญญาโท ด้านกฎหมาย จาก ศูนย์กฎหมายมหาวิทยาลัยจอร์จทาวน์ (Georgetown University Law Center) และปริญญาตรี จาก มหาวิทยาลัยเยล (Yale University)
การทำงานทางการเมือง.
เจมี แฮร์ริสัน เริ่มต้นเส้นทางทางการเมืองด้วยการเป็นที่ปรึกษาทางการเมืองและทำงานในรัฐสภาสหรัฐ เคยดำรงตำแหน่งประธานพรรคเดโมแครตประจำรัฐเซาท์แคโรไลนา
จนในปี ค.ศ. 2020 เจมีได้ลงสมัครรับเลือกตั้งเป็นสมาชิกวุฒิสภาสหรัฐ จากรัฐเซาท์แคโรไลนา ท้าชิงกับ สมาชิกวุฒิสภา จากพรรคริพับลิกัน ลินด์ซีย์ เกรแฮม แม้จะไม่ได้รับชัยชนะ แต่เขาได้รับการยอมรับอย่างกว้างขวางในพรรค
ปี ค.ศ. 2021 ได้รับเลือกจากพรรคเดโมแครต ให้เป็น ประธานคณะกรรมการแห่งชาติพรรคเดโมแครต โดยมี โจ ไบเดิน อดีตประธานาธิบดีสหรัฐอเมริกา ให้การสนับสนุน
บทบาท.
ในฐานะที่เจมีเป็นประธานคณะกรรมการแห่งชาติพรรคเดโมแครต เขาดูแลการระดมทุน วางกลยุทธ์เลือกตั้ง และเสริมสร้างความแข็งแกร่งให้เครือข่ายของพรรคเดโมแครต ทั่วประเทศสหรัฐอเมริกา
คริสเตียน บลุมเมนเฟลต์

คริสเตียน บลุมเมนเฟลต์ (14 กุมภาพันธ์ ค.ศ. 1994 —) เป็นนักไตรกีฬาชาวนอร์เวย์ เขาได้รับเหรียญทองประเภทบุคคลชายในโอลิมปิกฤดูร้อน 2020 และเหรียญทองแดงประเภทบุคคลชายในการแข่งขันไตรกีฬาชิงแชมป์ยุโรป 2015
อาชีพ.
ในปี ค.ศ. 2015 บลุมเมนเฟลต์ได้รับเหรียญทองแดงในการแข่งขันไตรกีฬาชิงแชมป์ยุโรป ซึ่งเป็นเหรียญรางวัลแรกในการแข่งขันไตรกีฬาระดับนานาชาติ ในปี ค.ศ. 2016 เขาได้อันดับที่สามในการแข่งขันไตรกีฬาโลกซีรีส์ ที่ โยโกฮามะ และเป็นการขึ้นโพเดี้ยมเป็นครั้งแรกของเขา
ในการแข่งขันโอลิมปิกฤดูร้อน 2016 ที่ รีโอเดจาเนโร บลูมเมนเฟลต์จบอันดับที่ 13 ในกีฬาไตรกีฬาบุคคลชาย ในปี ค.ศ. 2017 เขาได้รับรางวัลสามเหรียญเงิน หนึ่งเหรียญทองแดงในการแข่งขันไตรกีฬาโลกซีรีส์ และได้รับเหรียญทองแดงในตารางคะแนนรวม
ในปี ค.ศ. 2019 บลุมเมนเฟลต์ได้คว้าเหรียญทองแรกในอาชีพของเขาในการแข่งขันไตรกีฬาโลกซีรีส์ ที่โลซาน และได้อันดับที่ 10 ในตารางคะแนนรวม
ในปี ค.ศ. 2021 เขาได้รับรางวัลเหรียญทองจากการแข่งขันกีฬาโอลิมปิกโตเกียวเกมส์ นอกจากนี้เขายังได้รับรางวัลชนะเลิศการแข่งขันรอบสุดท้ายของไตรกีฬาชิงแชมป์โลก 2021 ที่เอดมันตัน และเขาได้ชนะเลิศการแข่งขันสามรายการ ได้แก่ โยโกฮามะ โตเกียว และเอดมันตัน ทำให้เขาได้รับตำแหน่งชนะเลิศในตารางคะแนนรวม
ในการแข่งขันโอลิมปิกฤดูร้อน 2024 ที่ ปารีส บลูมเมนเฟลต์จบอันดับที่ 12 ในกีฬาไตรกีฬาบุคคลชาย
รายชื่อละครโทรทัศน์ทางช่อง 7 (พ.ศ. 2523–2529)

ต่อไปนี้เป็นรายชื่อละครโทรทัศน์ที่ออกอากาศทางสถานีโทรทัศน์สีกองทัพบกช่อง 7 ตั้งแต่ปี พ.ศ. 2523–2529
ละครหลังข่าวภาคค่ำ.
ละครหลังข่าวภาคค่ำในขณะนั้นออกอากาศเวลาเดียวกันคือ 21.00 - 22.15 น. ทั้ง 7 วัน
วันจันทร์ - อังคาร.
ละครหลังข่าวภาคค่ำในวันจันทร์ - อังคาร ในขณะนั้นเป็นละครจักร ๆ วงศ์ ๆ ทั้งหมด
รายชื่อละครโทรทัศน์ทางช่อง 7 (พ.ศ. 2530–2539)

ต่อไปนี้เป็นรายชื่อละครโทรทัศน์ที่ออกอากาศทางสถานีโทรทัศน์สีกองทัพบกช่อง 7 ตั้งแต่ปี พ.ศ. 2530–2539
ละครเย็นก่อนข่าว.
ละครเย็นก่อนข่าวเริ่มออกอากาศครั้งแรกในปี พ.ศ. 2539 โดยออกอากาศเฉพาะวันอังคาร - ศุกร์ เวลา 17.45 - 18.15 น.
ละครที่กลับมาออกอากาศซ้ำ (ฉายซ้ำรอบบ่าย).
ละครออกอากาศซ้ำ (Rerun) คือละครที่เคยออกอากาศตอนกลางคืนหลังข่าวภาคค่ำ โดยจะออกอากาศในวันธรรมดา กลุ่มเป้าหมายที่รับชมคือ คนที่พักอาศัยอยู่ในบ้านตอนกลางวัน โดยส่วนมากจะเป็นละครที่เก่าประมาณ 1 ปี - 5 ปีขึ้นไป
ชูอาลาแครม

ชูอาลาแครม (IPA:) หรือ ชูครีม (; โรมาจิ: "shūkurīmu") เป็นขนมหวานประเภทหนึ่งของฝรั่งเศส ซึ่งทำโดยการใส่ ครีมคัสตาร์ด หรือไส้อื่น ๆ ลงไปในแป้งชูที่อบแล้ว ครีมที่ใช้เป็นไส้มีหลากหลายชนิดขึ้นอยู่กับแต่ละร้านหรือผู้ผลิต เช่น ครีมช็อกโกแลต หรือ ครีมที่ทำจากน้ำผลไม้ (สตรอว์เบอร์รี แตงไทย มะม่วง เป็นต้น)
ชื่อเรียก.
ชื่อในภาษาฝรั่งเศส "ชูอาลาแครม" (chou à la crème) มาจากคำว่า "chou" ที่เป็นคำเรียกรวมผักใบเขียวจำพวก กะหล่ำปลี หรือ ผักกาดขาว แต่ในที่นี้หมายถึงกะหล่ำปลี เนื่องจากแป้งอบที่บีบออกมาเป็นลูกกลม ๆ มีลักษณะคล้ายกะหล่ำปลี ส่วนคำว่า "crème" หมายถึงครีม
ที่มาของชื่อเรียกว่า "ชูครีม" มาจากญี่ปุ่น โดยในภาษาญี่ปุ่นเรียกว่า シュークリーム โดย シュー มาจากคำว่า "chou" ในภาษาฝรั่งเศส และ クリーム มาจากคำว่า "cream" ในภาษาอังกฤษ
นอกจากนี้แล้ว ชูอาลาแครมขนาดเล็กพอดีคำยังเรียกว่า พรอฟีทรอล
กลองมโหระทึก

กลองมโหระทึก บ้างเรียก กลองกบ เป็นโบราณวัตถุที่พบในวัฒนธรรมต่าง ๆ ในเอเชียตะวันออกเฉียงใต้และทางตอนใต้ของประเทศจีน กลองมีลักษณะเป็นกลองตั้งมีตั้งแต่ขนาดกลางจนถึงขนาดใหญ่ หล่อด้วยสำริดโดยใช้วิธีหล่อแบบขี้ผึ้งหาย (lost-wax casting method) ใช้เป็นเครื่องดนตรีและวัตถุบูชา โดยมักประดับด้วยลวดลายเรขาคณิต ฉากชีวิตประจำวันและสงคราม ภาพสัตว์ นก และเรือ ส่วนใหญ่นิยมลวดลายเป็นวงโคจรของดวงดาวที่มีดวงอาทิตย์เป็นศูนย์กลาง กลองมโหระทึกถือเป็นหนึ่งในสัญลักษณ์ประจำชาติของประเทศเวียดนาม
สันนิษฐานว่ามีต้นกำเนิดมาจากวัฒนธรรมดงเซินมีอายุประมาณ 2,000 ปีจนถึง 1,000 กว่าปีก่อนคริสตกาล มีศูนย์กลางอยู่ที่หมู่บ้านแห่งหนึ่งในแขวงทันหัวของเวียดนามตอนเหนือ หรือที่เรียกว่าแคว้นตันเกี๋ย
กลองมโหระทึกในประเทศไทยมีปรากฏอยู่ในจารึกตั้งแต่ยุคก่อนสุโขทัย ในบทพระอัยการสมัยอยุธยา มีความชัดเจนในสมัยรัตนโกสินทร์ซึ่งประโคมกลองมโหระทึกในในงานพระราชพิธีต่าง ๆ โดยเฉพาะพระอิสริยยศพระมหากษัตริย์ เช่น การเสด็จออกมหาสมาคมในการพระราชพิธีเฉลิมพระชนม์พรรษา พระราชพิธีถวายน้ำสรงพระบรมศพ ในอดีตก็จะมีการย่ำมโหรทึกไปพร้อมกับการประโคมแตรสังข์ ตีกลองชนะ ในประเทศไทยมีพบในทั่วทุกภาคโดยพบมากที่สุดในภาคใต้ รองมาเป็นภาคเหนือ ภาคอีสาน และภาคกลาง ตามลำดับ 
ประวัติ.
บันทึกแรกสุดที่กล่าวถึงกลองปรากฏใน "Shi Ben" หนังสือจีนที่มีอายุถึงศตวรรษที่ 3 ก่อน ค.ศ. โฮ่วฮั่นชู หนังสือราชวงศ์ฮั่นตอนปลายที่มีอายุถึงคริสต์ศตวรรษที่ 5 กล่าวถึงหม่า ยฺเหวียน ขุนพลฮั่น รวบรวมกลองมโหระทึกจากเวียเนามเหนือเพื่อนนำมาหลอมและหล่อใหม่เป็นม้าสำริด
กลองมโหระทึกได้รับการบูชาในศาสนาพื้นเมืองเวียดนาม "Thần Đồng Cổ" (เทพเจ้ากลองมโหระทึก) กับกลองมโหระทึกที่ขุดพบได้รับการบูชาในวิหารหลายแห่ง เช่น วิหาร Đồng Cổ ที่ทัญฮว้า และวิหาร Cao Sơn ในฮานอย หนังสือ "Việt Điện U Linh Tập" ในคริสต์ศตวรรษที่ 14 กล่าวถึงลัทธิกลองมโหระทึกที่ปรากฏแรกสุดถึง ค.ศ. 1020
ใน ค.ศ. 1902 Franz Heger นักโบราณคดีชาวออสเตรีย ได้ตีพิมพ์ชุดสะสมกลองมโหระทึกขนาดใหญ่จำนวน 165 ใบ โดยแบ่งกลองออกเป็น 4 ประเภท นักโบราณคดีจีนแบ่งกลองเหล่านี้ออกเป็นกลองเยฺว่ที่หนักกว่า เช่นกลองดงเซิน และกลอง Dian ที่แบ่งออกเป็น 8 ประเภทย่อย ได้แก่: Wanjiaba, Shizhaishan, Lengshuichong, Zunyi, Majiang, Beiliu, Lingshan และ Ximeng
ประเทศจีนช่วงการก้าวกระโดดไกลไปข้างหน้าใน ค.ศ. 1958 ถึง 1960 ผู้คนถูกระดมพลเพื่อรวบรวมวัสดุโลหะทั้งหมด รวมถึงเครื่องทองสัมฤทธิ์โบราณ นำมาหลอมเพื่อผลิตเหล็กกล้าในเตาเผาหลังบ้าน ทำให้กลองมโหระทึกโบราณจำนวนมากถูกทำลายลง
อาคารที่ทำการสำนักงานการตรวจเงินแผ่นดิน (หลังใหม่)

อาคารที่ทำการสำนักงานการตรวจเงินแผ่นดิน (หลังใหม่) ตั้งอยู่ถนนกำแพงเพชร 2 แขวงจตุจักร เขตจตุจักร กรุงเทพมหานคร บริเวณย่านการค้าตลาดนัดจตุจักร ใกล้ MRT สถานีกำแพงเพชร ติดสถานีกลางบางซื่อ ตรงข้าม JJ MALL มีความสูงราว 30 ชั้น บนพื้นที่ประมาณ 10 ไร่ 3 งาน โดยจะเป็นอาคารสำนักงานใหญ่แห่งใหม่ของสำนักงานการตรวจเงินแผ่นดิน (สตง.) 
อาคารดังกล่าวเริ่มสร้างขึ้นตั้งแต่ปี พ.ศ. 2563 โดยโครงสร้างอาคารได้แล้วเสร็จเมื่อปี พ.ศ. 2567 แต่เมื่อวันที่ 28 มีนาคม พ.ศ. 2568 ได้เกิดเหตุการณ์แผ่นดินไหวในประเทศพม่า พ.ศ. 2568 ส่งผลให้อาคารดังกล่าวพังถล่ม ส่งผลให้คนงานก่อสร้างที่อยู่ในอาคารเสียชีวิต ได้รับบาดเจ็บ และผู้สูญหายเป็นจำนวนมาก
การออกแบบอาคาร.
อาคารสำนักงานตรวจเงินแผ่นดินได้รับการออกแบบให้เหมาะสมกับการปฏิบัติงานตรวจเงินแผ่นดินและสภาพพื้นที่ โดยมีบริษัท ฟอ-รัม อาร์คิเทค จำกัด เป็นสถาปนิกผู้ออกแบบ และบริษัท ไมนฮาร์ท (ประเทศไทย) จำกัด เป็นผู้ออกแบบงานวิศวกรรมโครงสร้างและงานระบบประกอบอาคาร ด้วยวงเงิน 73 ล้านบาท ในปี พ.ศ. 2561 ตัวโครงการประกอบด้วย 3 อาคารหลัก ได้แก่ (1) อาคารสำนักงาน (2) อาคารประชุม และ (3) อาคารจอดรถ รวมพื้นที่ก่อสร้างทั้งหมด 96,041 ตารางเมตร โดยอาคารสำนักงานหลักมีความสูง 137 เมตร จำนวน 30 ชั้น
กระบวนการก่อสร้างอาคาร.
อาคารได้เสนอขออนุมัติงบประมาณรายการค่าก่อสร้าง เป็นจำนวนเงิน 2,560 ล้านบาท และได้รับการอนุมัติตามมติคณะรัฐมนตรี เมื่อวันที่ 4 กุมภาพันธ์ 2563 ต่อมาได้ดำเนินการจัดหาผู้รับจ้างก่อสร้างตามพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. 2560 และได้ผู้ชนะการประกวดราคา ได้แก่ กิจการร่วมค้าไอทีดี – ซีอาร์อีซี (บริษัท อิตาเลียนไทย ดีเวล๊อปเมนต์ จำกัด (มหาชน) และบริษัท ไชน่า เรลเวย์ นัมเบอร์ 10 (ประเทศไทย) จำกัด ในเครือไชนาเรลเวย์) ซึ่งเป็นผู้เสนอราคารายต่ำสุด ด้วยวงเงิน 2,136 ล้านบาท และได้ดำเนินการเบิกจ่ายมาแล้วทั้งสิ้น 22 งวด เป็นจำนวนเงินที่เบิกจ่าย ไปแล้วทั้งสิ้น 966.80 ล้านบาท
เหตุการณ์แผ่นดินไหว.
อาคารที่ทำการสำนักงานการตรวจเงินแผ่นดินแห่งใหม่ ได้รับความเสียหายและอาคารพังถล่มลงมาจากแผ่นดินไหวในประเทศพม่า พ.ศ. 2568 เมื่อวันที่ 28 มีนาคม 2568 ส่งผลให้มีผู้เสียชีวิต ผู้ได้รับบาดเจ็บ และผู้สูญหายจำนวนมาก
พิกัดอัตราศุลกากรในรัฐบาลทรัมป์สมัยที่ 2

พิกัดอัตราศุลกากรในช่วงที่ดอนัลด์ ทรัมป์ดำรงตำแหน่งประธานาธิบดีสมัยที่สอง สะท้อนให้เห็นถึงการเพิ่มขึ้นของนโยบายลัทธิคุ้มครองทางการค้าในสหรัฐอเมริกา โดยที่ประธานาธิบดีทรัมป์ประกาศจัดเก็บภาษีศุลกากรสูงกับสินค้านำเข้าจากประเทศอื่น ๆ ทั้งหมด
ทรัมป์เพิ่มระดับสงครามการค้ากับจีนอย่างต่อเนื่อง โดยเพิ่มภาษีพื้นฐานสำหรับการนำเข้าจากประเทศเป็นร้อยละ 54 หลังจากวันที่ 9 เมษายน เขาเริ่มสงครามการค้าครั้งที่สองกับแคนาดาและเม็กซิโกโดยกำหนดอัตราภาษีร้อยละ 25 สำหรับสินค้าแคนาดาและเม็กซิโกส่วนใหญ่ แต่ต่อมาได้รับการยกเว้นสินค้าทั้งหมดที่สอดคล้องกับความตกลงสหรัฐอเมริกา-เม็กซิโก-แคนาดา (USMCA) อย่างไม่มีกำหนด ทรัมป์กำหนดกรอบการดำเนินการเหล่านี้เพื่อเป็นวิธีในการให้ประเทศต่าง ๆ รับผิดชอบต่อการค้าขายยาเสพติดผิดกฎหมายและการอพยพที่ผิดกฎหมาย พร้อมทั้งสนับสนุนการผลิตในประเทศ ต่อมาเขาได้กำหนดอัตราภาษีนำเข้าเหล็ก อะลูมิเนียม และยานยนต์ร้อยละ 25 จากทุกประเทศ และคาดว่าจะมีการนำเข้าชิ้นส่วนรถยนต์ตามมา
ในวันที่ 2 เมษายน พ.ศ. 2568 ซึ่งเป็นวันที่ทรัมป์เรียกว่า "วันปลดปล่อย" ทรัมป์ประกาศจัดเก็บภาษีนำเข้าสินค้าทุกประเภทที่นำเข้ามาในสหรัฐอเมริกาในอัตราร้อยละ 10 และจัดเก็บภาษีในอัตราที่สูงขึ้นสำหรับสินค้าจากคู่ค้า 57 ประเทศ การกำหนดพิกัดอัตราศุลกากรซึ่งเรียกกันอย่างแย้ง ว่า "ภาษีศุลกากรตอบโต้" โดยรัฐบาลทรัมป์ เช่นเดียวกับภาษีศุลกากรตอบโต้จากประเทศอื่น ๆ ส่งผลให้ตลาดหุ้นตกทันที ตามสูตรการคำนวณภาษีศุลกากรตอบโต้ที่เผยแพร่โดยรัฐบาลทรัมป์ การขาดดุลการค้าถูกมองว่าเป็นลบโดยเนื้อแท้ และควรถูกกำจัด ภาษีศุลกากรพื้นฐานร้อยละ 10 มีผลบังคับใช้ในวันที่ 5 เมษายน อัตราเพิ่มเติมจะเริ่มในวันที่ 9 เมษายน แคนาดา จีน และสหภาพยุโรป ได้ประกาศภาษีศุลกากรตอบโต้ ในขณะที่ประเทศอื่น ๆ เริ่มการเจรจาเพื่อป้องกันข้อพิพาททางการค้าเพิ่มเติม
โรงเรียนมัธยมปลายรัฐ 3 บันดุง

โรงเรียนมัธยมปลายรัฐ 3 บันดุง  หรือที่รู้จักกันในชื่อย่อว่า เอสเอ็มอาเอ็น ติกะ บันดุง ("SMAN 3 Bandung") เป็นหนึ่งในโรงเรียนมัธยมศึกษาตอนปลายโดยรัฐบาลอินโดนีเซีย ตั้งอยู่ในจังหวัดชวาตะวันตก ประเทศอินโดนีเซีย ระยะเวลาการศึกษาที่นี่ใช้เวลาทั้งหมด 3 ปี เช่นเดียวกับโรงเรียนมัธยมปลายทั่วไปในอินโดนีเซีย โดยโรงเรียนก่อตั้งเมื่อปี ค.ศ. 1953 เดิมมีชื่อว่า เอสเอ็มอา เบ (SMA B) (ค.ศ. 1952) และก่อนหน้านั้นคือ เอสเอ็มอา ซะตู เบ/เซ (SMA 1 B/C) (ค.ศ.1950)
ในปี ค.ศ. 2007 โรงเรียนได้นำหลักสูตร KTSP มาใช้ แทนที่หลักสูตรก่อนหน้า (KBK) และในปี ค.ศ 2013 เริ่มใช้หลักสูตร 2013 (Kurikulum 2013) ซึ่งเป็นหลักสูตรใหม่ของประเทศอินโดนีเซีย ต่อมาโรงเรียนได้ทดลองใช้ระบบหน่วยกิต (SKS) เพื่อรองรับความต้องการของนักเรียนในระดับที่สูงขึ้น
ประวัติโรงเรียน.
โรงเรียนตั้งอยู่บนถนนเบอะลิตุง หมายเลข 8 นครบันดุง จึงเคยถูกเรียกว่า "โรงเรียนเบอะลิตุงตะวันตก" โรงเรียนนี้ถือเป็นโรงเรียนมัธยมของรัฐแห่งแรกที่มีชื่อเสียงในบันดุง ก่อนจะมี โรงเรียนมัธยมปลายรัฐ 8 บันดุง (SMAN 8 Bandung) และ โรงเรียนมัธยมปลายรัฐ 5 บันดุง (SMAN 5 Bandung) ตามมาในลำดับถัดไป โดยนักเรียนจำนวนมากจากที่นี่สามารถสอบเข้ามหาวิทยาลัยชั้นนำของอินโดนีเซียได้สำเร็จ
ประวัติอาคารเรียน.
อาคารของโรงเรียนมัธยมปลายรัฐ 3 บันดุง เป็นอาคารเก่าที่สร้างขึ้นในยุคอาณานิคมดัตช์ ออกแบบโดย ชาร์ลส์ โพรสเพอร์ วูลฟฟ์ ชครูเมกเกอร์ (Charles Prosper Wolff Schoemaker) โดยเดิมใช้เป็นที่ตั้งของโรงเรียนฮาเบเอส (Hoogere Burgerschool te Bandoeng) เพื่อทำการเรียนการสอนต่อชาวดัตช์และชนชั้นสูงในอินโดนีเซียเวลานั้น อาคารตั้งอยู่บนพื้นที่ 14,240 ตารางเมตร มีพื้นที่อาคาร 8,220 ตารางเมตร หันหน้าไปทางทิศเหนือ (ถนนเบอะลิตุง) และใช้งานร่วมกันกับโรงเรียนมัธยมปลายรัฐ 5 บันดุง โดยมีโถงกลางแบ่งเขตระหว่างสองโรงเรียน
การใช้งานในแต่ละยุคสมัย:
ปี ค.ศ. 1950 เป็นต้นมา หลังได้รับเอกราชจากเนเธอร์แลนด์ ได้มีปรับเปลี่ยนตามระบบการศึกษาอินโดนีเซียหลังประกาศอิสรภาพ โดยโรงเรียนที่ใช้ภาษาอินโดนีเซียได้รับหมายเลขเรียงลำดับก่อน และมีการแยกโรงเรียนและเปลี่ยนชื่อหลายครั้งในช่วงปี ค.ศ. 1952 – ค.ศ. 1984 ซึ่งท้ายสุดพื้นที่อาคารได้กลายมาเป็นที่ตั้งของโรงเรียนมัธยมปลายรัฐ 3 บันดุง และ โรงเรียนมัธยมปลายรัฐ 5 บันดุง จนถึงปัจจุบัน
สิ่งอำนวยความสะดวก.
โรงเรียนมีสิ่งอำนวยความสะดวกหลากหลายเพื่อรองรับกิจกรรมการเรียนการสอน เช่น:
กิจกรรมนักเรียน.
โรงเรียนมีชมรมและกิจกรรมเสริมหลักสูตรมากมาย ได้แก่:
เครือข่าย.
หนึ่งในเครือข่ายของโรงเรียนมัธยมปลายรัฐ 3 บันดุง คือ โรงเรียนมัธยมปลายรัฐ 1 จิจาเลิงกา ในอำเภอบันดุง 
แหล่งอ้างอิง.
<templatestyles src="Reflist/styles.css" />
เจ้าหญิงอมาเลียแห่งสวีเดน

เจ้าหญิงอมาเลียแห่งสวีเดน (พระนามเต็ม: อมาเลีย มาเรีย ชาร์ล็อตตา; 22 กุมภาพันธ์ พ.ศ. 2348 – 31 สิงหาคม พ.ศ. 2396) ทรงเป็นเจ้าหญิงแห่งสวีเดน เป็นพระปิตุจฉาพระองค์เล็ก (อาหญิง) ในคาโรลาแห่งวาซา สมเด็จพระราชินีแห่งซัคเซิน
พระประวัติ.
เจ้าหญิงอมาเลีย ประสูติเมื่อปี พ.ศ. 2348 เป็นพระราชธิดาใน พระเจ้ากุสตาฟที่ 4 อดอล์ฟแห่งสวีเดน กับ พระนางเฟรเดอริกาแห่งบาเดิน พระองค์ทรงเติบโตภายใต้การดูแลของ ต่อมา พระองค์ต้องเสด็จออกจากสวีเดนพร้อมกับครอบครัวหลังจากสมเด็จพระราชบิดา ถูกปลดออกจากพระราชบัลลังก์ หลังการ โดยพระองค์ทรงเติบโตในบาเดิน
เจนนี ลินด์ เป็นพระสหายสนิทในพระองค์ ต่อมาพระองค์ประชวรโรคกระดูกอ่อนในเด็ก โดยพระองค์สิ้นพระชนม์เมื่อวันที่ 31 สิงหาคม พ.ศ. 2396 สิริพะชันษา 48 ปี โดยมิได้เสกสมรส
ยาซูโนริ มัตสึโมโตะ

ยาซูโนริ มัตสึโมโตะ (; โรมาจิ: "Matsumoto Yasunori", เกิด 7 กุมภาพันธ์ 1960) เป็นนักพากย์ นักแสดงละครเวที และผู้บรรยายเรื่องชาวญี่ปุ่น เกิดที่เมืองมัตสึโดะ จังหวัดชิบะ สังกัดค่ายซิกมาเซเวน
คิกูโนซูเกะ โทยะ

คิกูโนซูเกะ โทยะ (; โรมาจิ: "Toya Kikunosuke", เกิด 30 พฤศจิกายน 1998) เป็นนักพากย์ชาวญี่ปุ่น สังกัดโซนีมิวสิกอาร์ติสต์ ส่วนสูง 175 ซม.
ประวัติ.
เกิดที่โตเกียว เคยอาศัยอยู่ที่ประเทศไทยตั้งแต่อายุ 2 ขวบถึง 7 ขวบ
อิซเซ มิยาซากิ

อิซเซ มิยาซากิ (; โรมาจิ: "Miyazaki Issei", เกิด 31 พฤษภาคม 1971) เป็นนักพากย์ชาวญี่ปุ่น เกิดที่เขตอาซามินามิ เมืองฮิโรชิมะ จังหวัดฮิโรชิมะ สังกัด TAB โพรดักชัน
โอลด์อิงลิชเกม

โอลด์อิงลิชเกม  เป็นพันธุ์ไก่บ้านของอังกฤษ เดิมทีอาจเพาะพันธุ์เพื่อนำมาเล่นไก่ชน Poultry Club of Great Britain รับรองพันธุ์มาตรฐาน 2 ชนิด: Carlisle Old English Game และ Oxford Old English Game และยังมีโอลด์อิงลิชเกมแบบ bantam
ลักษณะ.
โอลด์อิงลิชเกมมีสีหลายแบบ โดยมี 28 สีที่ได้รับการรับรองจาก American Poultry Association, ส่วนทาง Entente Européenne d’Aviculture et de Cuniculture ระบุถึง 33 สี ในบริเตน ทาง Carlisle type รับรองเพียง 13 สี ส่วน Oxford type รับรองถึง 30 สี
การใช้งาน.
นับตั้งแต่การห้ามเล่นไก่ชนใน ค.ศ. 1849 โอลด์อิงลิชเกมโดยหลักเลี้ยงไว้เพื่อการแสดง โอลด์อิงลิชเกมอาจวางไข่ขนาดเล็กที่มีสีเข้มได้ประมาณปีละประมาณ 40 ฟอง
ชิโยะ โอซากิ

ชิโยะ โอซากิ (; โรมาจิ: "Ōusaki Chiyo", เกิด 12 กุมภาพันธ์ 1988) เป็นนักพากย์ นักแสดงละครเวที และนักร้องชาวญี่ปุ่น ชื่อเคยเขียนว่า 桜咲 ちよ โดยใช้ฮิรางานะ เกิดที่จังหวัดคานางาวะ
ซูซูนะ คิโนชิตะ

ซูซูนะ คิโนชิตะ (; โรมาจิ: "Kinoshita Suzuna", เกิด 8 สิงหาคม 1983) เป็นนักแสดง นักพากย์ และอดีตไอดอลชาวญี่ปุ่น เคยเป็นสมาชิกของวงเพียวริตีส์ สังกัดค่ายเก็กโก เกิดที่โตเกียว
อาการิ อูเอฮาระ

อาการิ อูเอฮาระ (; โรมาจิ: "Uehara Akari", เกิด 13 กันยายน) เป็นนักพากย์หญิงชาวญี่ปุ่น เกิดที่โตเกียว เป็นทั้งผู้อำนวยการและนักพากย์ในสังกัดของสำนักงานนักพากย์แคลร์
คิมิโกะ ไซโต

คิมิโกะ ไซโต (; โรมาจิ: "Saitō Kimiko", เกิด 12 กุมภาพันธ์ 1977) เป็นนักพากย์ และ ผู้บรรยายชาวญี่ปุ่น เกิดที่เมืองมัตสึโมโตะ จังหวัดนางาโนะ สังกัดอาโอนิโปรดักชัน
มิไร ทาจิบานะ

มิไร ทาจิบานะ (; โรมาจิ: "Tachibana Mirai", เกิด 5 มีนาคม 2000) เป็น นักพากย์หญิงชาวญี่ปุ่น เกิดที่จังหวัดจิบะ สังกัดค่ายมิวสิกเรย์น มีชื่อเล่นว่า ไรไร (らいらい)
วาตารุ โคมาดะ

วาตารุ โคมาดะ (; โรมาจิ: "Komada Wataru", เกิด 5 กันยายน 1989) เป็นนักพากย์และช่างภาพชาวญี่ปุ่น เกิดที่จังหวัดคานางาวะ และเติบโตในประเทศเยอรมนี สังกัดค่าย 81 Produce ตั้งแต่ 1 เมษายน 2013
ชีวประวัติ.
แม้ว่าเขาจะชอบเกมและอนิเมะมาตั้งแต่ยังเด็ก แต่ก็ไม่เคยได้นึกถึงเรื่องอาชีพนักพากย์มาก่อน และเนื่องจากอาศัยอยู่ต่างประเทศเป็นเวลานานและสามารถเข้าใจภาษาอังกฤษได้ จึงไม่เคยดูหนังพากย์เสียงเลย
หลังจากกลับมาถึงญี่ปุ่น เขาได้ชมภาพยนตร์เรื่องฅนเหล็ก 2029 เวอร์ชันพากย์เสียงทางทีวีเป็นภาษาญี่ปุ่น ทำให้ได้เริ่มเรียนรู้เกี่ยวกับการแสดงเสียงในฐานะอาชีพและเกิดความหลงใหลในอาชีพนี้ขึ้นมา
ในปี 2019 ในเซยูอะวอดส์ ครั้งที่ 13 เขาได้รับรางวัลจากการร้องเพลง
เมื่อวันที่ 1 มกราคม 2021 เขาได้ประกาศบนทวิตเตอร์ของเขาว่าเขาได้แต่งงานแล้ว
นาเมริกาวะ

นาเมริกาวะ  เป็นนครที่ตั้งอยู่ทางตะวันออกของจังหวัดโทยามะ ประเทศญี่ปุ่น มีขนาดพื้นที่ทั้งหมด มีจำนวนประชากร ณ วันที่ 1 มีนาคม ค.ศ. 2025 ประมาณ 31,579 คน มีความหนาแน่นของประชากร 578 คนต่อตารางกิโลเมตร ชายฝั่งนาเมริกาวะเป็นถิ่นที่อยู่อาศัยของปลาหมึกหิ่งห้อยเรืองแสง  อันโด่งดังระดับโลก ซึ่งโผล่ขึ้นมาเป็นปรากฏการณ์ทุกปี ดังนั้น รัฐบาลญี่ปุ่นจึงกำหนดให้น่านน้ำนาเมริกาวะเป็นอนุสรณ์สถานทางธรรมชาติพิเศษ นาเมริกาวะได้รับการยกฐานะเป็นเทศบาลนครเมื่อวันที่ 1 มีนาคม ค.ศ. 1954
ภูมิศาสตร์.
นครนาเมริกาวะตั้งอยู่ในทางตะวันออกเฉียงเหนือของจังหวัดโทยามะ บริเวณดินดอนสามเหลี่ยมปากแม่น้ำฮายัตสึกิ และมีอาณาเขตทางทิศตะวันตกเฉียงเหนือติดกับทะเลญี่ปุ่น (อ่าวโทยามะ) พื้นที่ของเมืองก่อตัวขึ้นบนตะกอนน้ำพารูปพัดระหว่างแม่น้ำฮายัตสึกิกับแม่น้ำคามิอิจิ นครนาเมริกาวะอยู่ห่างจากโตเกียวโดยเครื่องบิน 1 ชั่วโมง (ผ่านท่าอากาศยานโทยามะ) โดยรถไฟ 3 ชั่วโมง โดยรถยนต์ 5 ชั่วโมง และตั้งแต่เดือนมีนาคม ค.ศ. 2015 เป็นต้นมา สามารถเดินทางด้วยรถไฟความเร็วสูงโฮกูริกุชิงกันเซ็งมาลงที่สถานีรถไฟโทยามะได้
นครนาเมริกาวะมีภูมิอากาศแบบอบอุ่นชื้นกึ่งเขตร้อน (การแบ่งเขตภูมิอากาศแบบเคิพเพิน "Dfa") มีลักษณะเด่นคือฤดูร้อนที่อบอุ่นและฤดูหนาวที่หนาวเย็นและมีหิมะตกหนัก อุณหภูมิเฉลี่ยทั้งปีในนาเมริกาวะอยู่ที่ 13.9 °C ปริมาณน้ำฝนเฉลี่ยทั้งปีอยู่ที่ 2,317 มิลลิเมตร โดยเดือนกันยายนเป็นเดือนที่มีฝนตกชุกที่สุด อุณหภูมิสูงสุดเฉลี่ยอยู่ในเดือนสิงหาคมอยู่ที่ประมาณ 26.4 °C และต่ำสุดในเดือนมกราคมอยู่ที่ประมาณ 2.6 °C
สถิติประชากร.
ตามข้อมูลสำมะโนประชากรของญี่ปุ่น จำนวนประชากรของนครนาเมริกาวะค่อนข้างคงที่ในช่วง 50 ปีที่ผ่านมา
ประวัติศาสตร์.
พื้นที่ที่เป็นนครนาเมริกาวะในปัจจุบันเดิมเป็นส่วนหนึ่งของแคว้นโบราณที่ชื่อแคว้นเอ็ตจู ในช่วงยุคเฮอัง พื้นที่ส่วนใหญ่บริเวณนี้เป็นส่วนหนึ่งของ"โชเอ็ง"ที่อยู่ภายใต้การควบคุมของศาลเจ้ายาซากะในเกียวโต และในช่วงยุคเอโดะ พื้นที่ดังกล่าวเป็นส่วนหนึ่งของดินแดนที่อยู่ภายใต้การควบคุมของตระกูลมาเอดะแห่งแคว้นศักดินาคางะ
เมื่อมีการประกาศใช้ระบบเทศบาลเมื่อวันที่ 1 เมษายน ค.ศ. 1889 ได้มีการจัดตั้งเมืองนาเมริกาวะขึ้นภายในอำเภอนากานีกาวะ จังหวัดโทยามะ ต่อมาวันที่ 1 พฤศจิกายน ค.ศ. 1953 เมืองนาเมริกาวะได้ผนวกหมู่บ้านใกล้เคียงเข้ามาเป็นส่วนหนึ่ง ได้แก่ นากากาซูมิ ฮิงาชิกาซูมิ นิชิกาซูมิ คิตากาซูมิ ฮามากาซูมิ และฮายัตสึกิกาซูมิ และได้รับการยกฐานะเป็นนครเมื่อวันที่ 1 มีนาคม ค.ศ. 1954
การเมืองการปกครอง.
นครนาเมริกาวะมีการบริหารรูปแบบนายกเทศมนตรี-สภา โดยมีนายกเทศมนตรีที่มาจากการเลือกตั้งโดยตรง และมีสภานครเป็นฝ่ายนิติบัญญัติระบบสภาเดียวซึ่งประกอบด้วยสมาชิก 15 คน
เศรษฐกิจ.
ครั้งหนึ่งนาเมริกาวะเคยเป็นเมืองชนบทริมอ่าวโทยามะ ที่ได้พัฒนาขึ้นเป็นเมืองที่พักบนเส้นทางสายโฮกูริกุไกโด จากนั้นได้กลายเป็นเมืองอุตสาหกรรมและศูนย์กลางการค้า และเริ่มพัฒนาเป็นชุมชนที่อยู่อาศัยของผู้ที่เดินทางไปกลับที่ทำงานในนครอูโอซุที่อยู่ใกล้เคียงมากขึ้นเรื่อย ๆ
การศึกษา.
นครนาเมริกาวะมีโรงเรียนประถม 7 แห่ง และโรงเรียนมัธยมต้น 2 แห่งที่ดำเนินการโดยเทศบาลนครนาเมริกาวะ และมีโรงเรียนมัธยมปลาย 1 แห่งที่ดำเนินการโดยคณะกรรมการการศึกษาจังหวัดโทยามะ
สถานที่ที่น่าสนใจในท้องถิ่น.
พิพิธภัณฑ์หมึกหิ่งห้อยแห่งเดียวในโลกเปิดทำการเมื่อเดือนมีนาคม ค.ศ. 1998 เพื่อส่งเสริมการท่องเที่ยวเชิงนิเวศและการศึกษาเกี่ยวกับหมึกหิ่งห้อย
เมืองพี่น้อง.
นครนาเมริกาวะมีเมืองพี่น้องหลายแห่ง ได้แก่
จูโรตะ โคซูงิ

จูโรตะ โคซูงิ (; โรมาจิ: "Kosugi Jūrōta", เกิด 19 ธันวาคม 1957) เป็นนักพากย์ ผู้บรรยาย และนักร้องชาวญี่ปุ่น เกิดที่เขตมินามิ เมืองโยโกฮามะ จังหวัดคานางาวะ สังกัดสำนักงานโอซาวะ
บิง ชิมาดะ

บิง ชิมาดะ (; โรมาจิ: "Shimada Bin", เกิด 20 พฤศจิกายน 1954) เป็นนักพากย์และนักแสดงชาวญี่ปุ่น เกิดที่เมืองนีงาตะ จังหวัดนีงาตะ สังกัดอาโอนิโปรดักชัน เป็นผู้อำนวย การสหภาพนักแสดงญี่ปุ่น ชื่อจริงว่า ซาโตชิ ชิมาดะ โดยเขียนเป็นคันจิว่า 島田 敏 เหมือนกันแค่เปลี่ยนเสียงอ่าน
มาซาฮารุ ซาโต

มาซาฮารุ ซาโต (; โรมาจิ: "Satō Masaharu", เกิด 1 กรกฎาคม 1946) เป็นนักแสดง และ นักพากย์ ชาวญี่ปุ่น สังกัดค่ายอาโอนิโปรดักชัน เกิดที่เขตโอตะ โตเกียว
อิชชิง ชิบะ

อิชชิง ชิบะ (; โรมาจิ: "Chiba Ishin", เกิด 26 มิถุนายน 1968) ชื่อจริงว่า คาซูโนบุ ชิบะ ﻿﻿ เป็นนักพากย์ชาวญี่ปุ่น เกิดที่เมืองเคเซ็นนุมะ จังหวัดมิยางิ สังกัดอาตส์วิชัน
ผลงานที่เป็นตัวแทนของเขา ได้แก่ คาซูโนบุ ชิบะ จากยอดนักสืบจิ๋วโคนัน และ อาร์โนลด์ นอยมันน์ จากโมบิลสูท กันดั้มซี้ด เป็นต้น
เกาะสันติภาพเดลีย์

เกาะสันติภาพ (Kaôh Sântĕphéap) เป็นหนังสือพิมพ์รายวันภาษาเขมรที่ตีพิมพ์ในประเทศกัมพูชา โดยมีสำนักงานใหญ่ที่พนมเปญ ตามรายงานของ Media Ownership Monitor "เกาะสันติภาพ"ถือเป็นหนังสือพิมพ์ที่มีผู้อ่านมากที่สุดในประเทศ ก่อตั้งใน ค.ศ. 1967 โดย Chou Thany ในสมัยเขมรแดง สิ่งพิมพ์ถูกปิดลงและ Thany ถูกฆ่าตายในการฆ่าล้างเผ่าพันธ์ุชาวเขมร จากนั้นจึงเปิดทำการต่อในเดือนมกราคม ค.ศ. 1993 โดยมี Thong Uy Pang และ Yin Phanny สามีและภรรยาผู้ทำหน้าที่เป็นบรรณาธิการบริหารและผู้จัดการตามลำดับ เป็นเจ้าของ ใน ค.ศ. 1998 Pang ถูกยิงขณะอยู่ในวัด โดยกล่าวโทษเจ้าหน้าที่ตำรวจ Thong Sovanraingsey ลูกสาวของทั้งคู่ เข้าคุมกิจการต่อ และใน ค.ศ. 2005 Pol Saroeun เป็นหัวหน้าบรรณาธิการแทนที่ Pang ปัจจุบัน"เกาะสันติภาพ"เป็นสื่อเพียงแห่งเดียวในกัมพูชาที่ให้บริการทั้งเว็บไซต์/แอปออนไลน์และฉบับตีพิมพ์
ฮิซาโอะ เองาวะ

ฮิซาโอะ เองาวะ (; โรมาจิ: "Egawa Hisao", เกิด 13 กันยายน 1962) เป็นนักแสดง นักพากย์ และ ผู้บรรยาย ชาวญี่ปุ่น เกิดที่โตเกียว สังกัดอาโอนิโปรดักชัน